<strong>1. Blur effect</strong>
Μετά την ενυδάτωση και πριν το make up απλώνουμε ένα προϊόν, που δημιουργεί blur εφέ. Δεν είναι font de teint, ούτε primer. Μειώνει στιγμιαία τις λεπτές γραμμές, τους πόρους και άλλες ατέλειες.  Έτσι η επιδερμίδα φαίνεται πιο λεία. Αυτό το τρικ θολώνει την γενική εικόνα του δέρματος κι έτσι μπορεί να ελαττωθεί η ποσότητα του υγρού make up, που ενδέχεται να κάνει το δέρμα βαρύ, κάτι που φαίνεται στις φωτογραφίες.

<strong>2. Mην φοβηθείς το ρουζ</strong>
Ότι πρέπει να φοράς ρούζ ώστε οι φωτογραφίες να μην είναι άτονες, το γνωρίζεις. Ότι χρειάζεσαι τρεις στρώσεις το ήξερες; Οι ειδικοί προτείνουν (για όλους τους τόνους δέρματος), να χρησιμοποιούμε πρώτα μια μπρονζέ πούδρα κάτω απ’ τα μήλα του προσώπου. Mετά, πάνω στα μήλα απλώνουμε έντονο χρώμα ρουζ και τελειώνουμε με φωτεινό ροδακινί που το απλώνουμε σε όλη την επιφάνεια που ήδη έχουμε δουλέψει, σβήνοντας και ενοποιώντας.

<strong>3. Η δύναμη ενός highlighter</strong>
Το highlighter σε μορφή πούδρας, φωτίζει και δίνοντας πινελιές λάμψης κάνει το πρόσωπο να ακτινοβολεί. Η make up artist του healthreportaz προτείνει να βάλουμε από ελάχιστη ποσότητα στις εσωτερικές γωνίες των ματιών, στην άκρη της μύτης, ψηλά στα μήλα, πάνω απ’ τα χείλη και στο σαγόνι.

<strong>4. Το τρικ του λευκού eye-liner</strong>
Όσο μεγαλύτερα τα μάτια, τόσο καλύτερες οι φωτογραφίες. Τα μοντέλα μπορεί να έχουν γεννηθεί με αυτά, αλλά εμείς μπορούμε να δώσουμε την ψευδαίσθηση πώς έχουμε. Πώς; Μεγαλώνουμε το άσπρο του ματιού κάνοντας μια γραμμή με λευκό μολύβι στην εσωτερική μεριά των κάτω βλεφαρίδων. Αμέσως θα δείξουν μεγαλύτερα, ξεκούραστα και δεν θα φαίνεται σε καμιά φωτογραφία τι έχετε κάνει.

<strong>5. Δοκίμασε το τζέλ φρυδιών</strong>
Και στις φωτογραφίες, χρειάζεστε όμορφα, περιποιημένα φρύδια όπως και στην πραγματικότητα. Μόνο που δεν θέλετε να αποτυπωθεί σε καμία περίπτωση στο φιλμ, το φρύδι σας ακατάστατο. Αφού γεμίσετε τα κενά με μολύβι, βάλτε λίγο ειδικό διάφανο τζελ σε μια οδοντόβουρτσα. Στη συνέχεια χτενίζετε προς μία κατεύθυνση.

<strong>6. Γυριστές βλεφαρίδες </strong>
Πρώτα γυρίστε τις, αφού σιγουρευτείτε πώς έχετε πιάσει τις εξωτερικές βλεφαρίδες. Διαφορετικά, τα μάτια θα φαίνονται πεσμένα. Προσθέστε μικρά τμήματα ψεύτικων βλεφαρίδων που φαίνονται πιο φυσικά από τις κλασσικές. Αποτυπώνουν καταπληκτικά τα μάτια σε κάθε φωτογραφία δίνοντας διάσταση και βάθος. Βάλτε μάσκαρα, και είστε έτοιμη!