<p>Δράσεις για την πρόληψη του καρκίνου του μαστού πραγματοποιεί το υπουργείο Υγείας σε συνεργασία με τις Υγειονομικές Περιφέρειες της χώρας και τους διοικητές των νοσοκομείων.<br />
Συγκεκριμένα, το επόμενο διάστημα θα προσφέρεται έλεγχος μαστών στην Αθήνα και στην περιφέρεια, αλλά και δωρεάν μαστογραφίες στο γενικό νοσοκομείο Καλαμάτας.<br />
Στόχος είναι η ενημέρωση των γυναικών για τη σημασία του ελέγχου και η εκπαίδευσή τους στην αυτοεξέταση.<br />
Οι δράσεις είναι οι εξής:<br />
Σάββατο 18/10: Στο Πολύκεντρο Δενδροποτάμου, εξόρμηση της Κινητής Μονάδας του Αντικαρκινικού Νοσοκομείου Θεσσαλονίκης «ΘΕΑΓΕΝΕΙΟ» (έλεγχος μαστών).<br />
Κυριακή 19/10: στο Πολιτιστικό Κέντρο Διαβατών, εξόρμηση της Κινητής Μονάδας του Αντικαρκινικού Νοσοκομείου Θεσσαλονίκης «ΘΕΑΓΕΝΕΙΟ» (έλεγχος μαστών)<br />
20 – 24 Οκτωβρίου: στο Γενικό Νοσοκομείο Καλαμάτας, εβδομάδα δωρεάν μαστογραφίας και κλινικής εξέτασης για τις άπορες και ανασφάλιστες γυναίκες.<br />
3/11- 20/12: στο Μαρούσι, στη Μονάδα Υγείας Αμαρουσίου (ΠΕΔΥ) κάθε Δευτέρα (έλεγχος μαστών). Στη Νέα Ιωνία, στο Γενικό Νοσοκομείο Νέας Ιωνίας «Κωνσταντοπούλειο» κάθε Δευτέρα (έλεγχος μαστών). Στην Αθήνα, στο Γενικό Νοσοκομείο Μαιευτήριο «Έλενα Βενιζέλου» κάθε Τετάρτη (έλεγχος μαστών).</p>



Πηγή : eReportaz