Η <b>εχινάκεια</b> (Echinacea purpurea) είναι ένα φυτό που ευδοκιμεί στην Βόρειο Αμερική. Τα χαρακτηριστικά μωβ άνθη του φυτού εμφανίζονται προς τα τέλη Μαΐου. Χρήσιμο είναι ολόκληρο το φυτό.

Οι ινδιάνοι χρησιμοποιούσαν εχινάκεια πολλούς αιώνες πριν το ανακαλύψουν οι Eυρωπαίοι, για να θεραπεύουν πολλά προβλήματα, από μολύνσεις μέχρι δαγκώματα φιδιών. Από τον 19ο αιώνα η χρήση του φυτού διαδίδεται στην Ευρώπη και αρχίζει η καταγραφή της δράσης του. Το 1938, Γερμανοί επιστήμονες , ασχολήθηκαν σοβαρά, με την εχινάκεια και δημοσίευσαν τις πρώτες μελέτες.

Η χρήση της Εχινάκειας είναι ιδιαίτερα διαδεδομένη στο πλαίσιο της σύγχρονης βοτανοθεραπείας. Η Εχινάκεια χρησιμοποιείται από τους θεραπευτές κυρίως για την <strong>τόνωση του οργανισμού</strong> και την <strong>ενίσχυση του ανοσοποιητικού συστήματος</strong>.

Από κλινικές έρευνες που έχουν διεξαχθεί, φαίνεται πως η χρήση της Εχινάκειας έχει την ιδιότητα να αυξάνει τον αριθμό των λευκών αιμοσφαιρίων στο αίμα. Τα λευκά αιμοσφαίρια είναι η κύρια <strong>"άμυνα" του οργανισμού</strong> έναντι παθογόνων σωματιδίων που εισέρχονται στο ανθρώπινο σώμα.

Η Εχινάκεια<strong> δεν πρέπει να καταναλώνεται προληπτικά,</strong> όπως προτείνεται από πολλούς ειδικούς. Η συνεχής κατανάλωση της (λ.χ. ολόκληρο το χειμώνα) μπορεί να έχει αντίθετα αποτελέσματα, καθώς η συνεχής διέγερση του ανοσοποιητικού συστήματος τελικά το εξαντλεί και το αποδυναμώνει. H Εχινάκεια προτείνεται από τους θεραπευτές να καταναλώνεται από τη στιγμή που εμφανιστούν τα πρώτα συμπτώματα (λ.χ. κρυολογήματος ή γρίπης) και μέχρι και 48 ώρες μετά τη πλήρη υποχώρηση τους.

Προετοιμάστε ένα ρόφημα χρησιμοποιώντας ένα κουταλάκι του αποξηραμένου βοτάνου (2,0gr) σε μία κούπα βρασμένου νερού (3 φορές την ημέρα μεταξύ των γευμάτων).