¨Οπως είναι γνωστό, έχει δοθεί παράταση στις συμβάσεις των ιατρών και πολυϊατρείων με τον ΕΟΠΥΥ έως το τέλος του τρέχοντος έτους. Πλην όμως ουδεμία σχετική διάταξη είχε δημοσιευθεί σε ΦΕΚ, με αποτέλεσμα να υφίσταται ιδιαίτερη ανησυχία και προβληματισμός για τη νομιμότητα της παροχής ιατρικών υπηρεσιών στους ασφαλισμένους του ΕΟΠΥΥ από τους ιατρούς και το ενδεχόμενο μη κάλυψης της αμοιβής αυτών από τον οργανισμό.

Πρέπει λοιπόν άμεσα να εκδοθεί το σχετικό ΦΕΚ, διότι θα υπάρξει ξανά πρόβλημα με την αποπληρωμή των δαπανών του ΕΟΠΥΥ. Τέλος οφείλουμε να επισημάνουμε ότι ο Ιατρικός Σύλλογος Αθηνών ανά τακτά χρονικά διαστήματα υπενθυμίζει στην εκάστοτε πολιτική ηγεσία την ανάγκη για την έκδοση ΦΕΚ και όλο αυτό το ζήτημα δημιουργείται, διότι δεν υπάρχει πρόθεση από την εκάστοτε ηγεσία του Υπουργείου Υγείας για να επιλυθεί το ζήτημα μόνιμα, και η μόνη λύση θα ήταν το άνοιγμα των συμβάσεων για όλους τους ιατρούς, με συλλογικές συμβάσεις υπό την αιγίδα του ΠΙΣ, όπως έχει ειπωθεί πολλάκις.