Έξυπνες σύριγγες: Θα αυτοκαταστρέφονται μετά τη χρήση Ένα μεγάλο ιατρικό ζήτημα, εξαιτίας του οποίου ταλανίζεται πληθώρα ασθενών έρχεται να λύσει η επιστήμη, δημιουργώντας έξυπνες σύριγγες, οι οποίες θα αυτοκαταστρέφονται μετά τη χρήση. Παρότι οι νέες βελόνες έχουν μεγαλύτερο κόστος από ότι οι τωρινές, προκύπτει βάσει ερευνών ότι το μελλοντικά το κέρδος είναι διπλό, διότι αφενός θα μειωθούν οι επί-μολύνσεις ασθενειών και αφετέρου τα έξοδα για τα υλικά που απαιτούνται για τις θεραπείες από τις επιμολύνσεις είναι πολύ μεγαλύτερα. Η επικεφαλής της ομάδας του παγκόσμιου οργανισμού υγείας Selma Khamassi, αναφέρει: «Αυτό ελπίζουμε ότι θα βοηθήσει την εξάλειψη των επιμολύνσεων και πιο συγκεκριμένα 1,7 εκατομμυρίων περιπτώσεων ηπατίτιδας Β, 300.000 περιπτώσεις ηπατίτιδας C και 35.000 περιπτώσεων HIV κάθε χρόνο, αλλά και για άλλους ιούς που ακόμα δεν έχουμε στοιχεία όπως του Έμπολα και Μάξμπουργκ». Η «έξυπνη» σύριγγα θα σταματήσει την εμφάνιση πολλών φαινομένων, όπως για παράδειγμα το λάθος που κάνουν γιατροί να χρησιμοποιούν την ίδια σύριγγα για την διαδικασία της αναισθησίας, σε πολλούς ανθρώπους. Πιο συγκεκριμένα στην αμερικανική πολιτεία της Νεβάδα προέκυψε μεγάλος αριθμός επιμολύνσεων ηπατίτιδας C και στην Καμπότζη μετάδοση του ιού HIV. Επισημαίνεται από τον Π.Ο.Υ, ότι σχεδιάζεται και ένα συγκεκριμένο γάντι για να προφυλάξει τους γιατρούς που χορηγούν την ένεση, διότι εκτίθενται σε “κατά λάθος” τσιμπήματα, όπως αναφέρεται ότι έχει συμβεί πολλές φορές κατά τη διάρκεια της επιδημίας Έμπολα στην Δυτική Αφρική.