Οι Ιατρικές Εκδόσεις ΒΗΤΑ παρουσιάζουν το βιβλίο «Koινωνική Εργασία &amp; Ψυχική Υγεία» των Σοφίας Μαρτινάκη και Δημήτρη Μπουρίκου την Τετάρτη 17 Ιουνίου 2015 και ώρα 20:00 στο Μουσείο Ιστορίας του Πανεπιστημίου Αθηνών.
Συντονιστής της εκδήλωσης είναι ο Βενετσάνος Μαυρέας, Καθηγητής Ψυχιατρικής, Ιατρικής Σχολής Πανεπιστημίου Ιωαννίνων.
ΟΜΙΛΗΤΕΣ
• Πέτρος Σταθόπουλος, Καθηγητής Κοινωνικής Εργασίας και Κοινωνικής Πολιτικής.
• Όλγα Στασινοπούλου, Αναπληρώτρια Καθηγήτρια Κοινωνικής Πολιτικής.
• Τριανταφυλλιά Αθανασίου, Πρόεδρος Συνδέσμου Κοινωνικών Λειτουργών Ελλάδας.
• Κώστας Αρβανίτης, Δημοσιογράφος, Διευθυντής Ραδιοφωνικού Σταθμού «105,5 στο Κόκκινο», Μέλος ΔΣ του ΚΕΘΕΑ.
Μετά την παρουσίαση του βιβλίου θα ακολουθήσει μουσική βραδιά.
Για όσους προσκεκλημένους ενδιαφέρονται θα προηγηθεί ξενάγηση στους χώρους του Μουσείου στις 19:30 ακριβώς.

<strong>ΛΙΓΑ ΛΟΓΙΑ ΓΙΑ ΤΟ ΒΙΒΛΙΟ</strong>
Ο παρών τόμος αποτελεί μια συλλογή άρθρων από ερευνητές στο πεδίο της κοινωνικής πρόνοιας, κοινωνικούς λειτουργούς, ψυχιάτρους, ψυχολόγους, εργοθεραπευτές, νοσηλευτές και επισκέπτες υγείας, οι οποίοι συμβάλλουν στην αποτύπωση οργανωτικών, θεσμικών, επαγγελματικών και κοινωνικών όψεων του ρόλου της κοινωνικής εργασίας στον χώρο της ψυχικής υγείας.
Σκοπός του συλλογικού τόμου είναι η αποτύπωση διαφορετικών όψεων της κοινωνικής εργασίας στον χώρο της ψυχικής υγείας, η κατάδειξη της πολυπλοκότητας και της προστιθέμενης αξίας της, αλλά και η ανάδειξη προβληματικών πεδίων που μπορούν να συνεισφέρουν στον επιστημονικό και επαγγελματικό διάλογο στο πεδίο της ψυχικής υγείας.
Το βιβλίο ενδείκνυται ως εκπαιδευτικό εγχειρίδιο για φοιτητές σε τμήματα Κοινωνικής Εργασίας, Νοσηλευτικής, Εργοθεραπείας και συναφών ειδικοτήτων και φιλοδοξεί να αποτελέσει βασικό εργαλείο των κοινωνικών λειτουργών στην προσέγγιση και περαιτέρω εμβάθυνση της άσκησης κοινωνικής εργασίας στις υπηρεσίες ψυχικής υγείας.