<p>Επειδή σίγουρα όλοι έχουμε αναγκαστεί να χρησιμοποιήσουμε μια κοινόχρηστη τουαλέτα, σε κάποιο εστιατόριο, καφετέρια ή αλλού, καλό είναι να γνωρίζουμε το πώς μπορούμε να αποφύγουμε τους παθογόνους μικροοργανισμούς που κατοικούν σε αυτήν.</p>
<p>Αμερικανοί ερευνητές, στο πλαίσιο ιατρικής τηλεοπτικής εκπομπής, πήραν δείγματα από κοινόχρηστες τουαλέτες και τα απέστειλαν στο εργαστήριο για ανάλυση. Σύμφωνα με τα αποτελέσματα, η τουαλέτα που βρίσκεται πιο κοντά στην πόρτα είναι συνήθως η πιο καθαρή, πιθανότατα επειδή οι περισσότεροι αποφεύγουν να τη χρησιμοποιήσουν. </p>
<p>Παράλληλα, αν και ακούγεται απίστευτο, το κάθισμα της λεκάνης ήταν η πιο καθαρή επιφάνεια στις περισσότερες από τις τουαλέτες που επισκέφθηκαν, κυρίως επειδή αρκετοί χρησιμοποιούν χαρτί υγείας για να αποφύγουν την άμεση επαφή. Αντιθέτως, η θήκη για το χαρτί υγείας φάνηκε να κουβαλά αρκετά βακτήρια, μεταξύ των οποίων και αυτά που προκαλούν ουρολοίμωξη ή πνευμονία.</p>
<p>Όπως εξηγούν οι ειδικοί, το πλύσιμο των χεριών, είναι το βασικότερο και αποτελεσματικότερο μέτρο για να προστατευθούμε από τους μικροοργανισμούς στις τουαλέτες. Θα πρέπει επίσης να χρησιμοποιούμε χαρτί για να αποφύγουμε την άμεση επαφή με το χερούλι της πόρτας, τη βρύση και το καζανάκι.</p>



Πηγή : eReportaz