<p class="ecxMsoNormal">Οι ρυτίδες του λαιμού – το γνωστό έως τώρα δύσκολο σημείο – καθώς και οι ρυτίδες του μετώπου μπορούν πλέον να εξαφανιστούν χάρη στη νέα, καινοτόμα εφαρμογή που χαρίζει η αισθητική χειρουργική του προσώπου.</p>
<p class="ecxMsoNormal">Το micro botox παρουσιάστηκε στο 5th «CATFAS» Meeting, Controversies, Art and Technology in Facial Aesthetic Surgery, που πραγματοποιήθηκε 4 – 6 Σεπτεμβρίου 2015 στην πόλη Γάνδη του Βελγίου. Στη συνάντηση συμμετείχαν πολλοί πλαστικοί χειρουργοί από την Ευρώπη (ανάμεσά τους και ο Έλληνας πλαστικός χειρουργός Απόστολος Γαϊτάνης), οι οποίοι είχαν την ευκαιρία να παρακολουθήσουν συζητήσεις για τις τρέχουσες θεραπείες αντιγήρανσης του προσώπου, καθώς και να ανταλλάξουν πρακτικές γνώσεις στην ειδικότητα της αισθητικής χειρουργικής προσώπου, αναφορικά με τις νέες τάσεις στην αναζωογόνησή του.</p>
<p class="ecxMsoNormal">Πρόκειται για μια νέα χρήση του botox, που μπορεί να εφαρμοστεί στο μέτωπο, τα μάτια ή και τον λαιμό. Στο «micro» botox χρησιμοποιείται συγκεκριμένη δοσολογία του ήδη γνωστού υλικού και με την ειδική τεχνική που ακολουθεί ο γιατρός, χρησιμοποιώντας πολύ λεπτή βελόνα – ίδια με της μεσοθεραπείας – και με πολλές μικρές ενγχύσεις, το υλικό τοποθετείται επιφανειακά στον μυ.</p>
<p class="ecxMsoNormal">Αποτελεί ιδανική επιλογή για τις γυναίκες που επιθυμούν ένα φυσικό αποτέλεσμα στο πρόσωπο, χωρίς την παγωμένη έκφραση που μερικές φορές προκύπτει μετά την υπερβολική χρήση του δημοφιλούς ενέσιμου υλικού και τη μη σύσπαση των μυών.</p>
<p class="ecxMsoNormal">Εκτός από την περιοχή του μετώπου το «micro» botox μπορεί να εφαρμοστεί και στα μάτια έχοντας σαν αποτέλεσμα να εξαφανίζονται οι ρυτίδες (πόδι της χήνας) και να βελτιώνεται η ποιότητα του δέρματος, διατηρώντας όμως την φυσική κινητικότητα στην περιοχή.</p>
<p class="ecxMsoNormal">Η αποτελεσματικότητά του γίνεται περισσότερο εμφανής στο λαιμό, όπου η νέα τεχνική του <span lang="EN-US">botox</span> μπορεί να βοηθήσει το περίγραμμά του, βελτιώνοντας παράλληλα την πιθανή χαλάρωση που μπορεί να έχει εμφανιστεί και προσφέροντας καλύτερο σχήμα στην περιοχή. Επίσης βοηθά να εξαφανιστούν οι οριζόντιες ρυτίδες και να βελτιωθεί η όψη του δέρματος.</p>
<p class="ecxMsoNormal">Το micro botox πραγματοποιείται στο ιατρείο του πλαστικού χειρουργού σε σύντομο χρόνο και η ασθενής επιστρέφει άμεσα στις δραστηριότητές της. Το αποτέλεσμα διαρκεί 5 – 6 μήνες.</p>