<p id="yui_3_16_0_1_1443530321712_17311" class="yiv5897691459MsoNormal"><b> </b>Μία καινοτόμος επέμβαση πραγματοποιήθηκε, για πρώτη φορά στην Ελλάδα, από το Χειρουργό Εντέρου-Ορθού κ. Σάββα Παπαγρηγοριάδη στο Εργαστήριο Πυελικού Εδάφους και στο Τμήμα Χειρουργικής Εντέρου – Ορθού του Ιατρικού Κέντρου Αθηνών.</p>
<p id="yui_3_16_0_1_1443530321712_17312" class="yiv5897691459MsoNormal"></p>
<p id="yui_3_16_0_1_1443530321712_17313" class="yiv5897691459MsoNormal">Συγκεκριμένα, η 42χρονη ασθενής που έπειτα από τροχαίο ατύχημα, είχε υποστεί συντριπτικές κακώσεις της πυέλου και ζούσε με κολοστομία, υποβλήθηκε σε ολική επισκευή σφιγκτήρων και ανακατασκευή πυελικού εδάφους.</p>
<p class="yiv5897691459MsoNormal"></p>
<p class="yiv5897691459MsoNormal">Αρχικά, η ασθενής υποβλήθηκε σε σειρά εξειδικευμένων εξετάσεων για να διαπιστωθεί η ανατομία και λειτουργική δυνατότητα των τραυματισμένων μυών και νεύρων. Η ανακατασκευή των σφιγκτήρων και του πυελικού εδάφους έγινε με εξαίρεση του ουλώδους ιστού, ταυτοποίηση και ανατομική επισκευή του έσω και έξω σφιγκτήρα και χρήση των ανελκτήρων και λοιπών μυών για ανακατασκευή νέου πυελικού εδάφους.</p>
<p class="yiv5897691459MsoNormal"></p>
<p class="yiv5897691459MsoNormal">Η επέμβαση διήρκεσε 2 ώρες και η ασθενής έλαβε εξιτήριο σε 4 ημέρες. Η αποθεραπεία της περιλαμβάνει εντατική ειδική φυσικοθεραπεία και θεραπεία νευρο-τροποποίησης (<span lang="EN-US">neuro</span> - <span lang="EN-US">modulation</span>) στο εργαστήριο Πυελικού Εδάφους για να επιτευχθεί λειτουργική τελειοποίηση του αποτελέσματος.</p>
<p class="yiv5897691459MsoNormal"></p>
<p id="yui_3_16_0_1_1443530321712_17315" class="yiv5897691459MsoNormal">Το Εργαστήριο Πυελικού Εδάφους του Ιατρικού Κέντρου Αθηνών είναι το μοναδικό στην Ελλάδα και διαθέτει διαγνωστική και θεραπευτική εξειδίκευση για την αντιμετώπιση συχνών προβλημάτων όπως ακράτεια, πρόπτωση ορθού, αποφρακτική δυσκοιλιότητα, νευρογενείς παθήσεις του εντέρου κ.ά. Αξίζει να σημειωθεί, ότι το τμήμα Χειρουργικής Εντέρου – Ορθού έχει δημιουργηθεί με βάση τα βρετανικά πρότυπα και με αποκλειστική εξειδίκευση στο έντερο-ορθό, στοχεύοντας στην επίτευξη των καλύτερων θεραπευτικών αποτελεσμάτων.</p>
<p class="yiv5897691459MsoNormal"></p>
<p id="yui_3_16_0_1_1443530321712_17320" class="yiv5897691459MsoNormal">Ο Δρ. Σάββας Παπαγρηγοριάδης, Διευθυντής του Τμήματος Πυελικού Εδάφους και του Τμήματος Χειρουργικής Εντέρου – Ορθού του Ιατρικού Κέντρου Αθηνών, είναι Σύμβουλος και Καθηγητής του King’s College Hospital του Λονδίνου, επίσημος εκπαιδευτής στη λαπαροσκοπική χειρουργική του Βρετανικού Υπουργείου Υγείας και από τους πρωτοπόρους χειρουργούς παγκοσμίως στην ενδοσκοπική διαπρωκτική ολική εκτομή του μεσορθού (<span lang="EN-US">TaTME</span>) που αφαιρεί τους καρκινικούς λεμφαδένες διατηρώντας τους σφιγκτήρες όσο χαμηλά και αν είναι ο όγκος.</p>