<div>Η αύξηση των εισφορών των συνταξιούχων για<strong> ιατροφαρμακευτική περίθαλψη</strong> από το 4% στο 6% σε κύρια και επικουρικά ταμεία, που  αναμένεται να οδηγήσει σε σημαντικές μειώσεις στις συντάξεις, είναι από τα πρώτα μέτρα που καλείται να νομοθετήσει η κυβέρνηση μέχρι την Τετάρτη 15 Ιουνίου, σύμφωνα με την απόφαση της Συνόδου Κορυφής, ώστε η Ελλάδα να εισέλθει στην τελική ευθεία των διαπραγματεύσεων για το Μνημόνιο 3.</div>
<div></div>
<div>Σε δεύτερη φάση οι Ελληνική κυβέρνηση σε  συμφωνία με τους Θεσμούς, θα πρέπει να υιοθετήσει μεταρρυθμίσεις την πώληση <strong>φαρμάκων</strong> χωρίς συνταγή και στο ιδιοκτησιακό καθεστώς των <strong>φαρμακείων</strong> που προκαλεί ήδη αντιδράσεις από τον Πανελλήνιο Φαρμακευτικό Σύλλογο.</div>
<div></div>
<div>Οι φαρμακοποιοί έχουν δηλώσει αντίθετοι τόσο στο άνοιγμα των κλειστών επαγγελμάτων, καθώς αυτό επηρεάζει άμεσα τη χωροθέτηση,  αδειοδότηση και το ωράριο λειτουργίας των <strong>φαρμακείων</strong>, όσο και στη διεύρυνση των καναλιών διανομής και διάθεσης των φαρμάκων. Σε ανοιχτή επιστολή που απέστειλε ο πρόεδρος του Πανελληνίου Φαρμακευτικού Συλλόγου, Κωνσταντίνος Λουράντος, προς τον Πρωθυπουργό τονίζει ότι το <strong>φάρμακο</strong> δεν προσφέρεται για κερδοσκοπία και συναλλαγές. Μάλιστα αυτή την ώρα συνεδριάζει εκτάκτως το Διοικητικό Συμβούλιο του <strong>Πανελληνίου Φαρμακευτικού Συλλόγου</strong>,<strong> </strong>προκειμένου να καθορίσει τη στάση του κλάδου, αφήνοντας ανοιχτό το ενδεχόμενο κινητοποιήσεων.</div>
<div></div>
<div>Προβλήματα θα προκύψουν ακόμη,από τα κόστη των διαγνωστικών εξετάσεων, στις ιδιωτικές κλινικές και στα διαγνωστικά κέντρα.</div>
<div></div>
<div>Είναι φανερό ότι τα μέτρα θα επιφέρουν ένα ακόμη πλήγμα στην <strong>υγεία </strong>των<strong> ασφαλισμένων</strong>, οι οποίοι και θα αναζητήσουν «αποκούμπι» στην<strong> ιδιωτική ασφάλιση</strong>. Το Nextdeal.gr  θα αναλύσει σε επόμενα άρθρα του, τα πολλά συν και πλην στην <strong>υγεία </strong>των<strong> ασφαλισμένων.  </strong></div>