<div class="article-text">
<div><strong>Τα υπολείμματα ιδρώτα και τα βακτηρίδια, “διάσπαρτα” σε κάθε γυμναστήριο, είναι κακός συνδυασμός για το δέρμα σας. Μπορεί να προκαλέσουν ή και να επιδεινώσουν δερματικές παθήσεις, όπως το έκζεμα και την ακμή.</strong></div>
<div></div>
</div>
<div class="article-text">
<div>Γι' αυτόν το λόγο, είναι σημαντικό να προσέχετε τρία βασικά πράγματα, όταν τελειώνετε την γυμναστική σας, προκειμένου να διατηρείτε την επιδερμίδα σας υγιή.</div>
<div></div>
<div><strong>Βήμα 1: Πλύσιμο</strong></div>
<div></div>
<div>Χρησιμοποιήστε ζεστό νερό, αλλά όχι καυτό, δεδομένου ότι μπορεί να κάνει το δέρμα σας υπερβολικά ξηρό και να το ερεθίσει, ιδιαίτερα το πρόσωπό σας. Μια καλή ιδέα είναι να χρησιμοποιήσετε κομπρέσες με πράσινο τσάι για να καθαρίσετε και να ηρεμήσετε την επιδερμίδα σας. Οι ανοιχτοί πόροι σε εκείνο το σημείο θα βοηθήσουν στην καλύτερη απορρόφηση των αντιοξειδωτικών ουσιών.</div>
<div></div>
<div><strong>Βήμα 2: Απολέπιση</strong></div>
<div></div>
<div>Μετά το ντους είναι καλό να κάνετε απολέπιση με γλυκολικό-σαλικυλικό οξύ. Το σαλικυλικό οξύ διαπερνά τους θύλακες των τριχών και αποτρέπει την έξαρση της ακμής στο πρόσωπο, το στήθος και την πλάτη. Ενώ το γλυκολικό οξύ δρα ως ένα ήπιο χημικό απολεπιστικό, αφαιρώντας το ανώτερο στρώμα των νεκρών κυττάρων του δέρματος και αφήνοντας την επιδερμίδα λεία και καθαρή.</div>
<div></div>
<div><strong>Βήμα 3: Ενυδάτωση</strong></div>
<div></div>
<div>Μετά από μια έντονη προπόνηση, ο οργανισμός άρα και η επιδερμίδα αφυδατώνονται σε μεγάλο βαθμό. Πρέπει να πιείτε αρκετό νερό και να χρησιμοποιήσετε ενυδατική κρέμα εξωτερικά, για να διατηρήσετε το δέρμα σας μαλακό και εύπλαστο. Επιλέξτε μια ενυδατική κρέμα που είναι πλούσια σε συστατικά, όπως τα ceramides και το υαλουρονικό οξύ, για μετά το πλύσιμο και την απολέπιση. Αυτά τα συστατικά “κλειδώνουν” το νερό στο δέρμα σας.</div>
</div>