<p>Μερικά δεκτές από την Επιτροπή Ανατολών της Ολομέλειας του Συμβουλίου της Επικρατείας έγιναν οι αιτήσεις του Πανελλήνιου Ιατρικού Συλλόγου και του Ιατρικού Συλλόγου Αθηνών που ζητούσαν αναστολή της απόφασης του υπουργού Υγείας Μάκη Βορίδη και της απόφασης του ΕΟΠΥΥ για «τον καθορισμό ελαχίστων ποσοστιαίων ορίων συνταγογράφησης φαρμάκων δραστικών ουσιών οι οποίες δεν τελούν υπό καθεστώς προστασίας και καθορισμό ορίου δαπάνης συνταγογράφησης φαρμάκων».</p>
<p>Παράλληλα, Η Ολομέλεια του ΣτΕ έκρινε ότι παραμένει σε ισχύ η επίμαχη υπουργική απόφαση ως προς το σκέλος εκείνο που καθορίζει τα όρια στη φαρμακευτική δαπάνη εκάστου γιατρού που συνταγογραφεί για τους ασφαλισμένους του ΕΟΠΥΥ.</p>
<p>Επίσης, η Ολομέλεια επισημαίνει στην απόφασή της ότι λόγοι δημοσίου συμφέροντος που ανάγονται στην αποτροπή πιθανολογούμενης βλάβης της υγείας των πολιτών, επιβάλλουν να «παγώσουν» προσωρινά οι αποφάσεις για το πλαφόν στη συνταγογράφηση των δραστικών ουσιών ανά ιατρό κ.λπ., κατά το σκέλος εκείνο που προβλέπουν τον καθορισμό μηνιαίων ανά ιατρό ελαχίστων ποσοστιαίων ορίων συνταγογράφησης φαρμάκων δραστικών ουσιών.</p>
<p>Ακόμα στην απόφαση αναφέρεται ότι παραμένει σε ισχύ η υποχρέωση των γιατρών και φαρμακοποιών «να εφαρμόζουν απαρεγκλίτως τις διατάξεις για τη συνταγογράφηση με βάση τη δραστική ουσία».</p>


 Πηγή : <a href="http://www.e-reportaz.gr/%cf%80%ce%b1%ce%b3%cf%8e%ce%bd%ce%b5%ce%b9-%cf%80%cf%81%ce%bf%cf%83%cf%89%cf%81%ce%b9%ce%bd%ce%ac-%cf%84%ce%bf-%cf%80%ce%bb%ce%b1%cf%86%cf%8c%ce%bd-%cf%83%cf%84%ce%b7-%cf%83%cf%85%ce%bd%cf%84%ce%b1/">e-reportaz.gr</a>