<div class="main-no-sidebar">
<div class="inside-section">
<div class="vc_span8"><br class="category-defult-bg category-bg-color-281" />
<div class="single-post-type-content"></div>
<div class="clear"></div>
Όλοι γνωρίζουν ότι τα αυγά περιέχουν σαλμονέλα, ένα επικίνδυνο βακτήριο που εξουδετερώνεται μόνο όταν τα μαγειρεύουμε καλά. Ωστόσο, υπάρχουν πολλοί άνθρωποι που προτιμούν το βραστό τους αυγό «μελάτο» και ανησυχούν μήπως έτσι δεν καταστρέφεται επαρκώς το βακτήριο της σαλμονέλας. Για την αποφυγή μόλυνσης από σαλμονέλα, τα αυγά πρέπει να μαγειρεύονται έως ότου τόσο η λευκή σάρκα όσο και ο κρόκος γίνουν στερεά. Τα φαγητά που περιέχουν αυγό πρέπει να μαγειρεύονται τουλάχιστον στους 70 βαθμούς Κελσίου.

Αν σας αρέσουν τα «μελάτα» αυγά ή χρειάζεστε ένα ωμό αυγό για το φαγητό, μπορείτε να χρησιμοποιήσετε ήδη παστεριωμένα αυγά, τα οποία έχουν θερμανθεί σε μία θερμοκρασία που σκοτώνει τα βακτηρίδια.

Εάν μαγειρεύετε μη παστεριωμένα αυγά μόνο έως ότου οι κρόκοι είναι ακόμα υγροί (μελάτα), δεν θα φτάσουν σε μια αρκετά υψηλή θερμοκρασία για να εξοντωθούν όλα τα βακτήρια, με αποτέλεσμα να διατρέχετε αυξημένο κίνδυνο μόλυνσης. Αν αυτό είναι ή όχι αποδεκτό ρίσκο για την υγεία σας, εσείς το αποφασίζετε!

</div>
</div>
</div>