<strong>Δωρεάν εξετάσεις μαστού καθώς και υπερηχογράφημα μαστών</strong> για όσες κυρίες το επιθυμούν, προσφέρει η <strong>Ελληνική Μαστολογική Εταιρεία</strong>, το <strong>Σάββατο 16 και την Κυριακή 17 Απριλίου</strong>, <strong>στο πλαίσιο της συμμετοχής της στο DYO Forum στο Metropolitan Expo.</strong>

Κατά τη διάρκεια των εργασιών του φόρουμ, η Ελληνική Μαστολογική Εταιρεία θα πραγματοποιήσει το Σάββατο 16 Απριλίου στις 09.30 π.μ. στην αίθουσα «Prolipsi» του Εκθεσιακού Κέντρου Metropolitan Expo (Αεροδρόμιο «Ελευθέριος Βενιζέλος») <strong>ημερίδα</strong> αφιερωμένη στη μνήμη του ακαδημαϊκού Δημήτριου Τριχόπουλου.

Κορυφαίοι επιστήμονες θα αναλύσουν όλες τις παραμέτρους για τον καρκίνο του μαστού, τη διάγνωση και τις ενδεικνυόμενες θεραπευτικές προσεγγίσεις, τις προσπάθειες αποκατάστασης, την ψυχοκοινωνική διάσταση της ασθένειας καθώς επίσης και τις ενδεικνυόμενες αισθητικές παρεμβάσεις.

Ομιλητές στην Ημερίδα θα είναι η Kαθηγήτρια Παγώνα Λάγιου, η αναπληρώτρια Kαθηγήτρια Ανδρονίκη Λάσκα, η επίκουρη Καθηγήτρια και πρόεδρος της Ελληνικής Εταιρείας Μαστολογίας Λυδία Ιωαννίδου-Μουζάκα, ο καθηγητής Χρήστος Λιονής, οι ιατροί Μιχαήλ Αγγελόπουλος, Δημήτριος Χάψας και Νεκταρία Λαμπρινάκη-Καλαμάτα, καθώς και η ψυχολόγος Κωνσταντίνα Χρονοπούλου.

Στις εργασίες του φόρουμ και της ημερίδας θα συμμετέχει ο πρόεδρος της Διεθνούς Εταιρείας Μαστολογίας (SIS) καθηγητής Alexander Mundinger.