<strong>Κακή διάθεση έχουν τα άτομα που ξυπνούν κατά τη διάρκεια της νύχτας και μάλιστα συχνότερα απ’ ότι τα άτομα που έχουν κοιμηθεί λίγες ώρες αλλά χωρίς διακοπή</strong>, σύμφωνα με νέα μελέτη της Ιατρικής Σχολής του Πανεπιστημίου«Johns Hopkins» στη Βαλτιμόρη των ΗΠΑ.

Όταν ο ύπνος διακόπτεται κατά τη διάρκεια της νύχτας, ο εγκέφαλος δεν έχει τη δυνατότητα να διάγει όλα τα απαραίτητα στάδια του ύπνου για να ξεκουραστεί και ανανεωθεί, εξηγούν οι επιστήμονες. Και προσθέτουν "ο διακεκομμένος ύπνος είναι χαρακτηριστικό σύμπτωμα της αϋπνίας που επηρεάζει περίπου ένα στα δέκα ενήλικα άτομα, παγκοσμίως".

Ο Δρ Πάτρικ Φιναν και οι συνεργάτες του αξιολόγησαν τον νυχτερινό πρότυπο ύπνου 62 υγιών ανδρών και γυναικών για τρεις συνεχόμενες ημέρες. Κάθε βράδυ οι συμμετέχοντες, είτε κοιμόντουσαν κανονικά και τους ξυπνούσαν οι ερευνητές, είτε τους κρατούσαν ξύπνιους μέχρι αργά ώστε να κοιμηθούν λίγες ώρες αλλά χωρίς διακοπή.

Οι δυο ομάδες είχαν τελικά όμοια επίπεδα χαμηλής καλής διάθεσης και υψηλά επίπεδα αρνητικής μετά την πρώτη βραδιά, αλλά οι διαφορές έγιναν πιο εμφανείς μετά την δεύτερη νύχτα.

Δεν προέκυψαν σημαντικές διαφορές στην αρνητική διάθεση μεταξύ των δύο ομάδων σε καμιά από τις ημέρες που μελετήθηκαν, γεγονός που σημαίνει ότι η διαταραχή του ύπνου είναι επιβλαβής για την θετική διάθεση.