Τη δέσμευση του Υπουργού Υγείας κ. Ανδρέα Ξανθού ότι πριν παρέλθει το 2015 θα έχουν ανανεωθεί οι συμβάσεις των ιατρών του ΕΟΠΥΥ, απέσπασε ο Πρόεδρος του Πανελληνίου Ιατρικού Συλλόγου κ. Μιχαήλ Βλασταράκος.

Ο Π.Ι.Σ. έχει ασκήσει έντονες πιέσεις στην πολιτική ηγεσία του Υπουργείου Υγείας προκειμένου να υπάρξει νομοθετική ρύθμιση για την ανανέωση των συμβάσεων των ιατρών του ΕΟΠΥΥ οι οποίες έληξαν στις 30/6/2015. Χωρίς σχετική νομοθετική ρύθμιση, οι ιατροί δεν μπορούν να πληρωθούν για υπηρεσίες που έχουν ήδη προσφέρει και συνεχίζουν να παρέχουν στους ασφαλισμένους του ΕΟΠΥΥ.
Ο Υπουργός Υγείας ενημέρωσε τον Πρόεδρο του Π.Ι.Σ. ότι το ζήτημα θα ρυθμιστεί με πράξη νομοθετικού περιεχομένου.