Την Πέμπτη, 14 Ιανουαρίου λήγει η προθεσμία υποβολής αιτήσεων για την κάλυψη 141 θέσεων σε Νοσοκομεία, ΠΕΔΥ, Περιφερειακά Ιατρεία και ΕΚΑΒ με σκοπό την ενίσχυση των δομών υγείας στα νησιά του Ανατολικού Αιγαίου όπου παρατηρούνται αυξημένες προσφυγικές ροές.

Οι προσλήψεις αφορούν συμβάσεις έργου ορισμένου χρόνου, τουλάχιστον οκτάμηνης διάρκειας, με δυνατότητα ανανέωσης σύμφωνα με επόμενες χρηματοδοτήσεις από την Ευρωπαϊκή Επιτροπή.

Οι παραπάνω θέσεις, για την κάλυψη των οποίων το υπουργείο Υγείας έχει εξασφαλίσει κονδύλι ύψους 3.270.000 ευρώ, αφορούν τα Γενικά Νοσοκομεία και τα Κέντρα Υγείας σε Λέσβο, Χίο, Σάμο, Λέρο, Κάλυμνο, Κω, Ρόδο, Τήλο και Σύμη. Επιπλέον, θα ενισχυθούν τα παραρτήματα του ΕΚΑΒ στο Ανατολικό Αιγαίο (Ρόδος, Μυτιλήνη, Σάμος, Χίος, Κως, Κάλυμνος και Λέρος) καθώς προκηρύσσονται και θέσεις Διασωστών- Πληρώματα Ασθενοφόρων.

Η Πρόσκληση Εκδήλωσης Ενδιαφέροντος έχει αναρτηθεί στον ιστότοπο http://www.keelpno.gr/.

&nbsp;