Η καλή διατροφή είναι απαραίτητη για την καλή υγεία του οργανισμού και την υγιή ανάπτυξη του σπέρματος στους άνδρες.

Σχεδόν το ένα πέμπτο των νεαρών ανδρών αντιμετωπίζει προβλήματα χαμηλού αριθμού σπερματοζωαρίων, κάτι που ορίζεται ως «λιγότερα από 15 εκατομμύρια σπερματοζωάρια ανά χιλιοστόλιτρο σπέρματος», σημειώνει δημοσίευμα της ιστοσελίδας Healthista.

Ένα στα έξι ζευγάρια αντιμετωπίζει προβλήματα υπογονιμότητας, με τη χαμηλή ποσότητα ή την κακή ποιότητα σπέρματος να αποτελεί την αιτία στο περίπου το 20% των περιπτώσεων.

Σύμφωνα με την έρευνα της διατροφολόγου Isabelle Obert, η ποιότητα του σπέρματος ενός άντρα είναι πιο σημαντική από την ποιότητα.

«Το σπέρμα είναι ιδιαίτερα ευαίσθητο στη δημιουργία ελευθέρων ριζών, γνωστές ως ‘οξειδωτικό στρες’. Οι ελεύθερες ρίζες είναι ασταθή μόρια που σχετίζονται με την καταστροφή των κυττάρων και τα υψηλά επίπεδα των οποίων θέτουν σε κίνδυνο τη λειτουργία και τη βιωσιμότητα του σπέρματος» εξηγεί η ίδια.

Ανάμεσα στις αιτίες που προκαλούν τη δημιουργία ελευθέρων ριζών συμπεριλαμβάνεται η κακή διατροφή, το κάπνισμα, οι χημικές ουσίες στο περιβάλλον και η κακή αποτοξινωτική δράση του οργανισμού.

«Το σπέρμα περιέχει φυσικά αντιοξειδωτικά, που το προστατεύουν έναντι των ελευθέρων ριζών και αν εμποδιστεί με κάποιο τρόπο αυτό το αμυντικό σύστημα, η επίδραση στο σπέρμα μπορεί να είναι εξαιρετικά καταστρεπτική. Γι’ αυτό είναι απαραίτητο να ακολουθούμε μια διατροφή πλούσια σε αντιοξειδωτικά».
<strong>
Από τις φακές μέχρι τη μαύρη σοκολάτα, δείτε ποιες τροφές ενισχύουν την ανδρική γονιμότητα:</strong>

<strong>1. Ντομάτες </strong>

Οι ντομάτες είναι μία από τις καλύτερες πηγές λυκοπενίου. Η αντιοξειδωτική αυτή ουσία έχει αποδειχθεί, ότι βελτιώνει σημαντικά την κινητικότητα, τη δραστηριότητα και τη δομή του σπέρματος. Το λυκοπένιο υπάρχει σε μεγαλύτερη ποσότητα στις μαγειρεμένες ντομάτες. Προσθέστε ελαιόλαδο για να βοηθήσετε την απορρόφηση αυτού του λιποδιαλυτού αντιοξειδωτικού.
<strong>
2. Καρύδια</strong>

Τα καρύδια είναι πλούσια σε ωμέγα-3 λιπαρά οξέα και σύμφωνα με μια έρευνα που δημοσιεύτηκε στο επιστημονικό περιοδικό Society for the Study of Reproduction, 75 γραμμάρια καρύδια (περίπου μια χούφτα) τη μέρα συνδέονται με αυξημένη ζωτικότητα του σπέρματος, κινητικότητα και μορφολογία (σχήμα και μέγεθος).

<strong>3. Κολοκυθόσποροι </strong>

Οι κολοκυθόσποροι έχουν υψηλή περιεκτικότητα σε ψευδάργυρο, που παίζει σημαντικό ρόλο στην ανάπτυξη του σπέρματος και την παραγωγή τεστοστερόνης.
<strong>
4. Φακές
</strong>
Οι φακές είναι μία από τις πιο πλούσιες πηγές φυλλικού οξέος, που παίζει ιδιαίτερα σημαντικό ρόλο τόσο στην ανδρική, όσο και τη γυναικεία γονιμότητα. Έχει βρεθεί, ότι άνδρες με χαμηλή πρόσληψη φυλλικού οξέος από τη διατροφή τους, έχουν υψηλότερα ποσοστά χρωμοσωμικών ανωμαλιών στο σπέρμα τους.

<strong> 5. Μύρτιλα</strong>

Τα μύρτιλα αποτελούν εξαιρετική πηγή των ισχυρών, αντιφλεγμονωδών αντιοξειδωτικών: κερσετίνη και ρεσβερατρόλη. Η κερσετίνη βοηθά στη διατήρηση της υγείας του σπέρματος, βελτιώνοντας την κινητικότητα και την ποιότητα του σπέρματος, ενώ η ρεσβερατρόλη ενισχύει τον αριθμό των σπερματοζωαρίων και την κινητικότητά τους.

<strong>6. Νερό
</strong>
Ένας από τους πιο απλούς τρόπους για να βελτιωθεί η ποσότητα και ποιότητα του σπέρματος είναι να πίνετε αρκετό νερό. Το σπέρμα είναι κατά βάση νερό και η αύξηση της κατανάλωσης υγρών, βοηθά στην εκσπερμάτιση και τη βελτίωση της παραγωγής σπέρματος.

<strong> 7. Μαύρη σοκολάτα </strong>

Η μαύρη σοκολάτα είναι πλούσια πηγή του αμινοξέος L –arginine, για το οποίο έρευνες έχουν δείξει, ότι αυξάνει τον όγκο της εκσπερμάτισης και βελτιώνει την κινητικότητα και τον αριθμό των σπερματοζωαρίων.
<strong>
Και τι να αποφεύγετε…</strong>

<strong> 1. Καφεΐνη </strong>

Παρότι έρευνες έχουν δείξει, ότι η καφεΐνη δεν επηρεάζει αρνητικά τον αριθμό των σπερματοζωαρίων, μια αμερικανική μελέτη βρήκε ότι η υψηλή κατανάλωση καφεΐνης φαίνεται να επηρεάζει την κινητικότητα ή το σχήμα τους, μειώνοντας τις πιθανότητες εγκυμοσύνης μέσω εξωσωματικής γονιμοποίησης.

<strong>2. Διαιτητικά ποτά</strong>

Έρευνες έχουν δείξει ότι η ασπαρτάμη (η γλυκαντική ουσία που χρησιμοποιείται κατά κόρον στα διαιτητικά ποτά) συνδέεται με χαμηλότερο αριθμό σπερματοζωαρίων και μπορεί να συμβάλλει στην καταστροφή του DNA του σπέρματος.