<div id="intext_content_tag">Παράσταση διαμαρτυρίας έξω από το υπουργείο Υγείας, πραγματοποίησε η Πανελλήνια Συνδικαλιστική Ομοσπονδία Νοσηλευτικού Προσωπικού, διαμαρτυρόμενη για τις «δυσμενείς συνθήκες που επικρατούν στο χώρο της Δημόσιας Υγείας».

Οι εκπρόσωποι της ΠΑΣΟΝΟΠ κάνουν λόγο για «υποβάθμιση και απαξίωση του Νοσηλευτικού επαγγέλματος» και για «πολιτική αδιαφορία για τις συνθήκες εργασίας του Νοσηλευτικού προσωπικού».

Διεκδικούν ικανό αριθμό πραγματικών προσλήψεων, ασφαλείς αναλογίες νοσηλευτών/ασθενών για ποιοτικό Εθνικό Σύστημα Υγείας, δημιουργία Ειδικού Επαγγελματικού Κλάδου Νοσηλευτικού προσωπικού στο ΕΣΥ, με ξεχωριστό τρόπο πρόσληψης, αξιολόγησης, εξέλιξης και ενιαία, πανεπιστημιακού επιπέδου νοσηλευτική εκπαίδευση.</div>
<p class="credits"></p>