Έχει συμβεί σε όλους να κοιτάξουμε το ρολόι και να πούμε «Πρέπει να κοιμηθώ τώρα». Οι επιστήμονες υποστηρίζουν πως αυτό το μικρό λάθος μπορεί να μας χαλάσει ανεπανόρθωτα τον ύπνο. Το φαινόμενο αυτό ονομάζεται <strong>ψυχοφυσιολογική αϋπνία</strong>.

Νέα μελέτη που δημοσιεύεται στο επιστημονικό περιοδικό Journal of Sleep Research δείχνει ότι η <strong>υπερβολική πίεση</strong> να κοιμηθούμε οδηγεί στο διακεκομμένο ύπνο και στην έλλειψη ξεκούρασης. Οι ερευνητές από το Κρατικό Πανεπιστήμιο της Μόσχας ζήτησαν από 33 άτομα να κάνουν «διαγωνισμό» ποιος θα κοιμηθεί γρηγορότερα και μάλιστα υποσχέθηκαν οικονομικό έπαθλο στο… νικητή.

Κανένας από τους συμμετέχοντες δεν αντιμετώπιζε χρόνια προβλήματα ύπνου. Τα αποτελέσματα έδειξαν ότι η ένταση και η πίεση προκάλεσε στους συμμετέχοντες ανήσυχο ύπνο, μειωμένη διάρκεια ύπνου και γενικότερα κακή ποιότητα ύπνου.

Η ψυχοφυσιολογική αϋπνία αναγνωρίζεται επίσημα από τους ειδικούς ως πάθηση και επηρεάζει το 15% των ασθενών με χρόνια αϋπνία. Πρόκειται για ένα φαύλο κύκλο, όπου το άγχος οδηγεί στον κακό ύπνο και ο κακός ύπνος εντείνει το άγχος.