<div class="newsabstract">

H πιογλιταζόνη θα μπορούσε ενδεχομένως να βοηθήσει στη μάχη κατά της λευχαιμίας, υποδεικνύει αρχική έρευνα που δημοσιεύεται στο περιοδικό ‘’Nature’’.

</div>
<div class="newsbody">

Φάρμακο που χρησιμοποιείται για την αντιμετώπιση του διαβήτη θα μπορούσε πιθανόν να βοηθήσει στη μάχη κατά της λευχαιμίας, υποδεικνύει αρχική έρευνα που δημοσιεύεται στο περιοδικό ‘’Nature’’.

Διεθνής ομάδα ερευνητών χορήγησε το φάρμακο σε ασθενείς με χρόνια μυελογενή λευχαιμία μαζί με τη συνήθη αγωγή.
Όσοι έλαβαν τη συνδυαστική θεραπεία ήταν πιο πιθανό να είναι ελεύθεροι νόσου για περισσότερο διάστημα.

Στην έρευνα, επιστήμονες έδωσαν συνδυασμό του αντιδιαβητικού φαρμάκου πιογλιταζόνη και της συνήθους αγωγής σε 24 ασθενείς των οποίων η νόσος παρέμενε ενεργή παρά τη λήψη των συμβατικών φαρμάκων.

Μετά από 12 μήνες, περισσότερο από το 50% των ασθενών που έλαβε τη συνδυαστική θεραπεία είχε ύφεση της νόσου.

Οι πρώτοι τρεις ασθενείς που έλαβαν το φάρμακο δεν είχαν επανεμφάνιση της νόσου τα 5 χρόνια που ακολούθησαν.

Επιστήμονες ελπίζουν ότι η συνδυαστική θεραπεία μπορεί ενδεχομένως να αποδειχτεί βοηθητική για άλλους παρόμοιους καρκίνους.

</div>