<div class="newsabstract">

Νέα έρευνα αναφέρει ότι τα υψηλότερα επίπεδα σακχάρου μπορούν να οδηγήσουν μελλοντικά σε νεφρική ανεπάρκεια.

</div>
<div class="newsbody">

Η νεφρική βλάβη από τον διαβήτη μπορεί ενδεχομένως να αρχίσει πολύ πιο σύντομα από ότι εκτιμάτο, σύμφωνα με νέα έρευνα.

Ερευνητές ανακάλυψαν ότι υψηλότερα από τα φυσιολογικά επίπεδα σακχάρου που συνδέονται με τον προδιαβήτη αυξάνουν τον κίνδυνο νεφρικών ανωμαλιών που θα μπορούσαν να οδηγήσουν σε νεφρική ανεπάρκεια.

Ο ερευνητής Dr. Toralf Melsom, του University Hospital of North Norway, δήλωσε ότι η νέα έρευνα δείχνει ότι η παθολογική διαδικασία του τραυματισμού του νεφρού που προκαλείται από τα αυξημένα επίπεδα γλκυκόζης στο αίμα αρχίζει στον προδιαβήτη πολύ νωρίτερα από την έναρξη του διαβήτη.

Η έρευνα πραγματοποιήθηκε σε 1.300 ασθενείς, ηλικίας 50-62 ετών, που παρακολουθήθηκαν για 5,6 χρόνια κατά μέσον όρο. Από αυτούς, 595 είχαν προδιαβήτη όταν άρχισε η έρευνα.

Αφού έλαβαν υπόψη ορισμένους παράγοντες του τρόπου ζωής και φάρμακα, οι ερευνητές ανακάλυψαν ότι ασθενείς με προδιαβήτη είχαν αρχικά συμπτώματα νεφρικής βλάβης περιλαμβανομένης της αλβουμίνης στα ούρα.

Σύμφωνα με την έρευνα, που δημοσιεύτηκε στο περιοδικό American Journal of Kidney Diseases, τα νεφρικά προβλήματα εμφανίζονται όταν ο οργανισμός ανταποκρίνεται σε μεταβολικές αλλαγές που συμβαίνουν νωρίς λόγω χρονίως υψηλών επιπέδων σακχάρου στο αίμα.

Ο Melsom δήλωσε ότι ο προδιαβήτης μπορεί ενδεχομένως να αποτελεί στόχο έγκαιρων παρεμβάσεων, όπως αλλαγών στη διατροφή και άσκηση, για την πρόληψη της χρόνιας νεφρικής νόσου.

</div>