<p>Ανάρρωσε από τον Έμπολα, η Νορβηγίδα γιατρός που είχε μολυνθεί από τον ιό στη διάρκεια αποστολής στη Σιέρα Λεόνε, σύμφωνα με όσα ανακοίνωσε σήμερα η οργάνωση όπου εργάζεται, το νορβηγικό παράρτημα των Γιατρών Χωρίς Σύνορα.</p>
<p>«Είμαστε πολύ ευτυχείς που μάθαμε ότι η συνάδελφός μας ανάρρωσε. Πρόκειται για ένα πολύ καλό νέο», δήλωσε στο Γαλλικό Πρακτορείο ο εκπρόσωπος τύπου των Γιατρών Χωρίς Σύνορα Νορβηγίας, Γιόνας Χαάγκενσεν.</p>
<p>Νωρίτερα, το πανεπιστημιακό νοσοκομείο του Όσλο είχε ανακοινώσει ότι η ασθενής θα εξέλθει από την ειδική πτέρυγα απομόνωσης για τις σοβαρές μολύνσεις, όπου νοσηλευόταν μετά την επιστροφή της από τη Σιέρα Λεόνε, στις 7 Οκτωβρίου.</p>



Πηγή : eReportaz