Συνάντηση πραγματοποιήθηκε εχθές στα γραφεία του Ιατρικού Συλλόγου Αθηνών μετά από την πρόσκληση του Προέδρου του ΙΣΑ κ. Γεωργίου Πατούλη με τις επαγγελματικές ενώσεις των εργαστηριακών ιατρών ενόψει της υποκοστολόγησης των διαγνωστικών εξετάσεων που ζήτησε η Τρόϊκα και αποδέχτηκε η πολιτική ηγεσία του υπουργείου Υγείας.
Ο Πρόεδρος του ΙΣΑ επεσήμανε με δριμύτητα ότι επιχειρείται μια πρωτοφανής παράδοση της πρωτοβάθμιας περίθαλψης σε μεγάλες ιδιωτικές αλυσίδες ενώ οδηγείται σε κλείσιμο το εργαστήριο της γειτονιάς. Ο Ιατρικός Σύλλογος Αθηνών θα σταθεί στο πλευρό των ιατρών και θα διεκδικήσει κάθε δίκαιο αίτημα των μελών του για την διασφάλισης τόσο των δικαιωμάτων τους όσο και για την προάσπιση της δημόσιας υγείας. Οι παριστάμενοι εκπρόσωποι των επαγγελματικών ενώσεων ενημέρωσαν ότι θα καταθέσουν στον ΙΣΑ όλες τις προτάσεις τους μετά από της προγραμματισμένες Γενικές Συνελεύσεις των ενώσεων τους, στις οποίες θα συζητηθούν οι περαιτέρω δράσεις τους και οι μορφές κινητοποιήσεων που θα πραγματοποιηθούν για το συγκεκριμένο ζήτημα.
Στη συνάντηση παρευρέθηκαν οι κάτωθι ενώσεις δια των προέδρων και εκπροσώπων τους:
1. Η ΠΑΝΕΛΛΗΝΙΑ ΟΜΟΣΠ ΣΩΜΑΤΕΙΩΝ ΚΛΙΝΙΚΟΕΡΓΑΣΤΗΡ. ΕΙΔΙΚΟΤΗΤ. (ΠΟΣΚΕ) Ο ΠΡΟΕΔΡΟΣ Κ. ΠΑΤΣΟΥΡΑΚΟΣ και ΤΑΜΙΑΣ ΤΟΥ ΙΣΑ
2. Η ΕΝΩΣΗ ΙΔΙΩΤΙΚΩΝ ΠΟΛΥΪΑΤΡΕΙΩΝ ΚΑΙ ΙΑΤΡΙΚΩΝ ΕΤΑΙΡΕΙΩΝ Ο ΠΡΟΕΔΡΟΣ Κ. ΔΑΤΣΕΡΗΣ και ΜΕΛΟΣ ΤΟΥ ΔΣ ΤΟΥ ΙΣΑ
3. Η ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΙΔ.ΠΡΩΤΟΒΑΘΜΙΑΣ ΥΓΕΙΑΣ (ΠΟΣΙΠΥ) Ο ΠΡΟΕΔΡΟΣ ΘΕΟΔ.ΧΑΤΖΗΠΑΝΑΓΙΩΤΟΥ ΚΑΙ ΤΟ ΜΕΛΟΣ Κ. ΚΡΑΜΠΟΒΙΤΗΣ
4. Ο ΠΑΝΕΛΛΗΝΙΟΣ ΣΥΝΔΕΣΜΟΣ ΙΑΤΡΙΚΩΝ ΔΙΑΓΝΩΣΤΙΚΩΝ ΚΕΝΤΡΩΝ Ο Κ. ΠΑΠΑΝΔΡΕΟΥ ΚΑΙ Κ. ΤΡΙΑΝΤΑΦΥΛΛΟΥ
5. Η ΠΑΝΕΛΛΗΝΙΑ ΕΝΩΣΗ ΕΛΕΥΘΕΡΟΕΠΑΓΓΕΛΜΑΤΙΩΝ ΑΚΤΙΝΟΛΟΓΩΝ Ο ΠΡΟΕΔΡΟΣ: Κ. ΓΕΩΡΓΑΚΟΠΟΥΛΟΣ
6. Η ΠΑΝΕΛΛΗΝΙΑ ΕΝΩΣΗ ΙΑΤΡΙΚΗΣ ΒΙΟΠΑΘΟΛΟΓΙΑΣ Η ΓΕΝ ΓΡΑΜ. Κ. ΠΑΠΑΚΩΝΣΤΑΝΤΙΝΟΥ
7. Η ΕΠΑΓΓΕΛΜΑΤΙΚΗ ΕΝΩΣΗ ΑΚΤΙΝΟΛΟΓΩΝ-ΑΠΕΙΚΟΝΙΣΤΩΝ ΕΛΛΑΔΟΣ Κ. ΠΑΠΑΝΔΡΕΟΥ ΚΑΙ Κ. ΤΡΙΑΝΤΑΦΥΛΛΟΥ
8. Η ΠΑΝΕΛΛΗΝΙΑ ΕΠΑΓΓΕΛΜ.ΕΝΩΣΗ ΕΡΓΑΣΤΗΡ. ΓΙΑΤΡΩΝ ΒΙΟΠ.-ΚΥΤΤ.ΠΑΘ/ΤΟΜΩΝ (ΠΕΕΒΙ) Η ΓΕΝ. ΓΡΑΜ Κ. ΠΑΠΑΚΩΝΣΤΑΝΤΙΝΟΥ