<p><span style="color: #ff0000;"><strong>Επιμέλεια: Άννα Χατζηγεωργίου</strong></span></p>
<p>Σύμφωνα με δύο δημοσιεύματα της ιστοσελίδας investors.com, την 1η και την 6η Οκτωβρίου αντίστοιχα, φαρμακευτικές εταιρίες οι οποίες συμμετείχαν σε έρευνες για την θεραπεία του ιού του Έμπολα, είδαν τις μετοχές τους να ανεβαίνουν κατακόρυφα μετά το πρώτο κρούσμα του ιού στις ΗΠΑ.</p>
<p>Συγκεκριμένα, οι μετοχές της <strong>Tekmira Pharmaceuticals</strong> και άλλων φαρμακευτικών εταιριών, αυξήθηκαν την Τετάρτη 1/10, μετά την αποκάλυψη του πρώτου κρούσματος του ιού, που διαγνώσθηκε εντός των συνόρων των ΗΠΑ, αργά την προηγούμενη ημέρα.</p>
<p>Οι μετοχές της <strong>Tekmira Pharmaceuticals </strong><strong>(NASDAQ:TKMR</strong><strong>)</strong> αυξήθηκαν κατά 20,8% στα 25,50US$ την 1<sup>η</sup> Οκτώβρη.</p>
<p>Τον Αύγουστο, η <strong>Tekmira</strong> δήλωσε ότι η <strong>Αμερικανική Υπηρεσία Τροφίμων και Φαρμάκων</strong> <strong>(</strong><strong>FDA) </strong>έθεσε το φάρμακο της εταιρίας, <strong><em>TKM-Ebola</em></strong>, σε κατάσταση μερικής κλινικής αναμονής, έπειτα από κατάσταση πλήρους κλινικής αναμονής, στην οποία βρισκόταν προηγουμένως. Με την έγκριση αυτή, το φάρμακο μπορεί να χρησιμοποιηθεί σε ασθενείς που έχουν μολυνθεί με τον θανατηφόρο ιό. Η Tekmira δημιούργησε το φάρμακο, σε συνεργασία με σχετικό τμήμα του Υπουργείου Άμυνας της χώρας. (Department of Defense’s Medical Countermeasure Systems BioDefense Therapeutics Joint Product Management Office).</p>
<p>Ακόμη και πριν από τη μαζική επιδημία στη Δυτική Αφρική, το Υπουργείο Άμυνας εξέφρασε την ανησυχία ότι ο ιός θα μπορούσε να χρησιμοποιηθεί σε βιο-τρομοκρατική επίθεση.</p>
<p>Εκτός από την προαναφερθείσα εταιρία και άλλες φαρμακευτικές που δραστηριοποιήθηκαν πάνω σε έρευνες για φάρμακο κατά του Έμπολα, είδαν αλλαγή στις τιμές των μετοχών τους:</p>
<ul>
<li>Οι μετοχές της <strong>BioCryst Pharmaceuticals </strong><strong>(NASDAQ:BCRX</strong><strong>)</strong> αναρριχήθηκαν στο 5,5% στα 10.32US$. Η εταιρεία, η οποία ειδικεύεται σε «ορφανές» ασθένειες, διαθέτει φάρμακο κατά του Έμπολα, αλλά τον Σεπτέμβριο, η Παγκόσμια Οργάνωση Υγείας δήλωσε ότι το φάρμακο δεν πρέπει να δοκιμαστεί σε ανθρώπους, μέχρι να γίνουν περισσότεροι έλεγχοι ασφαλείας.</li>
<li>Οι μετοχές της <strong>NewLink Genetics </strong><strong>(NASDAQ:NLNK</strong><strong>)</strong> ανέβηκαν κατά 8,4%, έπειτα, όμως, η αύξησή τους διατηρήθηκε σε ένα μετριοπαθέστερο 6,7% στα 22.85US$. Το πειραματικό εμβόλιο Έμπολα της εταιρείας πήρε πρόσφατα την έγκριση της FDA για κλινικές δοκιμές φάσης 1.</li>
<li>Οι μετοχές της <strong>Hemispherx Biopharma</strong><strong> </strong><strong>(AMEX:HEB</strong><strong>)</strong> σημείωσαν άνοδο 10% στα 0,35US$, μετά από ανακοίνωση, σύμφωνα με την οποία η εταιρία είχε ήδη επεκτείνει τις ερευνητικές συνεργασίες για την ανάπτυξη ενός φαρμάκου με στόχο την καταπολέμηση του ιού Έμπολα.</li>
<li>Η <strong>GlaxoSmithKline </strong><strong>(NYSE:GSK</strong><strong>) </strong>ξεκίνησε δοκιμές του εμβολίου του ιού του Έμπολα τον Σεπτέμβριο, αλλά οι μετοχές της παρέμειναν αμετάβλητες.</li>
<li>Οι μετοχές της <strong>Lakeland Industries </strong><strong>(NASDAQ:LAKE</strong><strong>)</strong>, εταιρίας κατασκευής προστατευτικού ιατρικού εξοπλισμού, αυξήθηκαν κατά 8% στα 7,51US$.</li>
</ul>
<p>Αυτά για την 1<span style="font-size: 11.1999998092651px;">η</span> Οκτώβρη. Δεύτερο δημοσίευμα της ίδιας ιστοσελίδας στις 6 Οκτώβρη ανέφερε ότι οι μετοχές της Tekmira σημείωσαν πτώση, έπειτα από έγκριση φαρμάκου κατά του Έμπολα της εταιρίας Chimerix.</p>
<p>Συγκεκριμένα, οι μετοχές που σχετίζονται με το φάρμακο κατά του Έμπολα, συνέχισαν να είναι ασταθείς στο χρηματιστήριο και στις 6/10, καθώς η εταιρία  <strong>Chimerix</strong> έλαβε μια επείγουσα έγκριση για πειραματικό φάρμακό της, ενώ η Tekmira Pharmaceuticals βυθίστηκε έπειτα από υποβάθμιση.</p>
<p>Το <strong><em>Brincidofovir</em></strong>, αντιικό φάρμακο της <strong>Chimerix (NASDAQ: CMRx)</strong>, χορηγούμενο διά στόματος, ήταν σε τελικό στάδιο δοκιμών για λοίμωξη από κυτταρομεγαλοϊό σε ασθενείς με καρκίνο του αίματος, οι οποίοι υποβάλλονται σε μεταμοσχεύσεις βλαστικών κυττάρων. Ωστόσο, πειράματα δοκιμαστικού σωλήνα σε κρατικά εργαστήρια αποκάλυψαν δραστηριότητα του εν λόγω φαρμάκου κατά του ιού Έμπολα, πράγμα που οδήγησε την <strong>FDA</strong> να εγκρίνει το <strong><em>Brincidofovir</em> </strong>για πιθανή χρήση κατά του ιού.</p>
<p>Η μετοχή της Chimerix, η οποία ήταν ήδη ψηλά, λόγω του ότι μια τέτοια εξέλιξη ήταν αναμενόμενη από πολλούς, ενισχύθηκε κατά 11% σε ένα νέο υψηλό κοντά στα 33.50US$ το απόγευμα της Δευτέρας, αφότου το CNBC ανέφερε ότι στον ασθενή που έπασχε από Έμπολα στο Ντάλας χορηγήθηκε <strong><em>Brincidofovir</em></strong>.</p>
<p>&nbsp;</p>
<p>&nbsp;</p>



Πηγή : eReportaz