Τη διάγνωση περιστατικού ηπατίτιδας Α σε προσφυγόπουλο από τη Συρία ηλικίας 8 ετών ανακοίνωσε και το ΚΕΕΛΠΝΟ, που αναφέρει ότι το παιδί νοσηλεύεται σε σταθερή κατάσταση στο Γ.Ν.Α. Παίδων «Η Αγία Σοφία».

Σύμφωνα με το Κέντρο, σποραδικά κρούσματα της νόσου είναι αναμενόμενα, λαμβάνονται δε όλα τα προσήκοντα μέτρα σύμφωνα με τα διεθνή επιστημονικά πρότυπα και τα υγειονομικά πρωτόκολλα που ακολουθεί ο Οργανισμός.
