Ένα νέο, πολλά υποσχόμενο φάρμακο για την καρδιακή ανεπάρκεια, παρουσιάστηκε στη Βαρκελώνη το Σάββατο, στο πλαίσιο του συνεδρίου της Ευρωπαϊκής Καρδιολογικής Εταιρίας με θέμα την «Καινοτομία στην Καρδιολογία».

Αναλυτικότερα, το Σάββατο ανακοινώθηκαν στο συνέδριο και ταυτόχρονα δημοσιεύτηκαν στο New England of Medicine τα πολύ θετικά αποτελέσματα των δοκιμών ενός νέου φαρμάκου με την ονομασία LCZ696.

Οι δοκιμές έδειξαν ότι το νέο φάρμακο προσφέρει πολύ καλύτερα αποτελέσματα από τις υπάρχουσες θεραπείες. Μάλιστα, για ηθικούς λόγους, οι δοκιμές σταμάτησαν ώστε οι ασθενείς που ελάμβαναν τις παραδοσιακές θεραπείες να λάβουν τη νέα.

Παράλληλα, ο αμερικανικός οργανισμός φαρμάκων (FDA) ενέκρινε την ένταξη του φαρμάκου σε διαδικασία ταχείας έγκρισης (fast track). Η παρασκευάστρια εταιρία, η ελβετική Novartis, έχει κάνει γνωστό ότι θα καταθέσει αίτηση στις ΗΠΑ στα τέλη του 2014 και στην Ε.Ε. στις αρχές του 2015.
Πηγή: onmed.gr
