<a href="http://www.healthreportaz.gr/wp-content/uploads/2014/07/eopyy-plafon.jpg"><img class="alignnone size-medium wp-image-38" src="http://www.healthreportaz.gr/wp-content/uploads/2014/07/eopyy-plafon-300x185.jpg" alt="eopyy-plafon" width="300" height="185" /></a>Απελευθέρωση του πλαφόν συνταγογράφησης για ένα μήνα, για τους γιατρούς των νοσοκομείων, των Κέντρων Υγείας και των Περιφερειακών Ιατρείων αλλά όχι για τους συμβεβλημένους γιατρούς, αποφάσισε ο ΕΟΠΥΥ.
<div id="law_10895_value" class="law_0_3_value">

Λόγω του κλεισίματος των πολυιατρείων του ΕΟΠΥΥ, η διοίκηση του ΕΟΠΥΥ κατευθύνει τώρα τους ασφαλισμένους της στα εξωτερικά ιατρεία για συνταγογράφηση.

Ο ΕΟΠΥΥ καλεί τους ασφαλισμένους να μην τηλεφωνούν στα 5ψήφια τηλέφωνα για να κλείσουν ραντεβού με τους ιατρούς, καθώς οι Μονάδες Υγείας έχουν αναστείλει την λειτουργία τους για ένα μήνα, με βάση τον νόμο για το Πρωτοβάθμιο Εθνικό Δίκτυο Υγείας.

Σε επιστολή του ο ΕΟΠΥΥ προς τις τηλεφωνικές εταιρείες ενημερώνει ότι από αύριο, 18/2/2014 και για ένα μήνα δεν θα λειτουργούν οι Μονάδες και έτσι δεν θα είναι εφικτός ο προγραμματισμός ραντεβού για τους ιατρούς.

Στο διάστημα αυτό οι ασφαλισμένοι θα μπορούν να εξυπηρετηθούν από το δίκτυο των 5.000 συμβεβλημένων ιατρών του Ε.Ο.Π.Υ.Υ. (υπάρχει λίστα στο siteτου Οργανισμού, www.eopyy.gov.gr). Στους συμεββλημένους γιατρούς έχουν δοθεί αυξημένες επισκέψεις, από 200 σε 400 το μήνα. Επίσης οι ασφαλισμένοι θα εξυπηρετούνται από τα Κέντρα Υγείας και από τα εξωτερικά ιατρεία των Νοσοκομείων του Ε.Σ.Υ.

Για την καλύτερη εξυπηρέτηση των ασφαλισμένων ο ΕΟΠΥΥ απελευθερώνει πλήρως το όριο συνταγογράφησης για τους ιατρούς των Κέντρων Υγείας, των Περιφερειακών Ιατρείων και των Νοσοκομείων, για ένα μήνα, δηλαδή όσο διάστημα διαρκεί η αναστολή της λειτουργίας των Μονάδων Υγείας.
Πηγή: onmed.gr

</div>