<p>Αρκετοί άνθρωποι δεν μπορούν να «αποδεχτούν» την κατάθλιψη, κυρίως επειδή δεν μπορούν να την αναγνωρίσουν και να την περιγράψουν. Αυτό συμβαίνει επειδή η ασθένεια συνδέεται περισσότερο με ψυχικά και όχι με σωματικά συμπτώματα. Ωστόσο, συχνά, οι ασθενείς εκδηλώνουν πρώτα κάποιο ψυχοσωματικό σύμπτωμα κι έτσι η αρχική διάγνωση είναι πολλές φορές λανθασμένη.</p>
<p>«Όσο πιο έντονα και επίπονα είναι τα σωματικά συμπτώματα, τόσο πιο σοβαρή είναι η κατάθλιψη», σημειώνουν οι ερευνητές στην επιθεώρηση Journal of Clinical Psychology, σε επισκόπηση που δημοσίευσαν σχετικά με την κατάθλιψη και τα ψυχοσωματικά της συμπτώματα.</p>
<p>Σε σχετικό άρθρο που δημοσιεύει η Huffington post παρουσιάζονται με ένα ξεχωριστό τρόπο οι εμπειρίες ανθρώπων που βιώνουν κατάθλιψη, και κλήθηκαν να περιγράψουν τα συναισθήματά τους. Οι παρακάτω απαντήσεις μπορούν να βοηθήσουν ανθρώπους που πάσχουν από κατάθλιψη να αναγνωρίσουν το πρόβλημά τους. Σας παραθέτουμε μερικές από τις απαντήσεις τους:</p>
<p>«Όταν είμαι στα κάτω μου, είναι σαν να έχω ενεργοποιήσει τον αυτόματο πιλότο.»</p>
<p>«Νιώθω σαν κάποιος να πατά επάνω στο στήθος μου με στρατιωτικές αρβύλες.»</p>
<p>«Είναι σαν να προσπαθώ να ανέβω ένα λόφο φτιαγμένο από λάσπη. Ανεβαίνεις λίγο και μετά γλιστράς πάλι κάτω.»</p>
<p>«Νιώθω σαν να είμαι μια μικροσκοπική μαύρη τρύπα.»</p>
<p>«Νιώθω σφίξιμο στο στήθος, σαν να έχει βουτήξει κάποιος την καρδιά μου και να την κρατάει σφιχτά.»</p>
<p>«Το να σηκωθώ από τον καναπέ για να φτιάξω ένα σάντουιτς μοιάζει με την ανάβαση στο Έβερεστ, οπότε τα παρατάω.»</p>
<p>«Νιώθω σαν να έχω μια φωτιά μέσα μου, ενώ ταυτόχρονα βυθίζομαι αργά. Είναι ακατανίκητο και εξουθενωτικό.»</p>
<p>«Οι περισσότεροι λένε πως νιώθουν ένα βάρος. Εγώ δε νιώθω απολύτως τίποτα, σωματικά και ψυχολογικά. Μόνο κενό.»</p>
<p>«Ακόμη και η παραμικρή πράξη μοιάζει σαν να ανεβαίνεις δεκάδες σκαλιά.»</p>
<p>«Βάρος. Κλειστοφοβία. Σαν να κινούμαι μέσα σε σιρόπι, όχι σε αέρα. Με κάνει να νιώθω αδύναμη.»</p>
<p>Πηγή: onmed.gr</p>


 Πηγή : <a href="http://www.e-reportaz.gr/%ce%b7-%ce%ba%ce%b1%cf%84%ce%ac%ce%b8%ce%bb%ce%b9%cf%88%ce%b7-%ce%bc%ce%ad%cf%83%ce%b1-%ce%b1%cf%80%cf%8c-%ce%bb%cf%8c%ce%b3%ce%b9%ce%b1-%ce%b1%ce%bd%ce%b8%cf%81%cf%8e%cf%80%cf%89%ce%bd-%cf%80%ce%bf/">e-reportaz.gr</a>