<p>Κινητή μονάδα  (επικαθήμενο 12μ) θα βρίσκεται σήμερα  Δευτέρα 31/8/15, το πρωί στις 08.00, στο νησί της Κω, συνοδευόμενη από τον Πρόεδρο του ΚΕ.ΕΛ.Π.ΝΟ., Καθηγητή Χειρουργικής, κ. Αθανάσιο Γιαννόπουλο, προκειμένου να αναπτύξει δράσεις και παρεμβάσεις σε επίπεδο Πρωτοβάθμιας Φροντίδας Υγείας στους τομείς της πρόληψης, της διάγνωσης, της συμβουλευτικής και κοινωνικής υγείας,  καθώς και της προαγωγής υγείας στο ακριτικό νησί, το οποίο  δοκιμάζεται από τα έντονα μεταναστευτικά ρεύματα εν μέσω τουριστικής περιόδου.</p>
<p>Ο κ. Γιαννόπουλος θα εποπτεύσει τη διαδικασία και θα έχει συναντήσεις με τις αρχές του νησιού, που βρίσκονται σε πλήρη εγρήγορση, ενώ θα έχει την ευκαιρία να συνομιλήσει και με μετανάστες που αντιμετωπίζουν αυτή την περίοδο σοβαρά προβλήματα όχι μόνο  με τη μετεγκατάστασή τους, αλλά κυρίως με την αδυναμία να μετακινηθούν στις χώρες της Ε.Ε. που επιθυμούν.</p>