Στην τοποθέτηση φορητών απινιδωτών σε γήπεδα, πνευματικά κέντρα και υπηρεσίες, θα προχωρήσει η περιφέρεια Ηπείρου, με στόχο να συμβάλει στην ενίσχυση των δομών υγείας και στην αντιμετώπιση αιφνίδιων καρδιακών επεισοδίων σε δημόσιους χώρους. 

Σύμφωνα με τη σχετική ανακοίνωση, οι απινιδωτές είναι απλές συσκευές και εύκολες στη χρήση, και μπορούν να συμβάλουν στη διάσωση ανθρώπων που αντιμετωπίζουν ένα καρδιακό επεισόδιο, μέχρι να φτάσει το ασθενοφόρο στο σημείο. 

Για το σκοπό αυτό, η περιφέρεια Ηπείρου, απευθύνει δημόσια πρόσκληση προς ιδιωτικούς φορείς, επιχειρηματίες και απλούς πολίτες να συμβάλλουν στην πρωτοβουλία αυτή με την προμήθεια και δωρεά απινιδωτών, οι οποίοι στη συνέχεια θα τοποθετηθούν σε δημόσιους χώρους, σύμφωνα και με τις δικές τους προτάσεις.
