<p id="yui_3_16_0_1_1431927897504_25513"><strong id="yui_3_16_0_1_1431927897504_25512"><span id="yui_3_16_0_1_1431927897504_25511">«Προσοχή στον ήλιο και τα μάτια μας» καθώς σε λίγες ημέρες μπαίνουμε στο Καλοκαίρι λένε οι οφθαλμίατροι, αφού  έχουμε την τύχη  να ζούμε σε μια χώρα με πολύ μεγάλη ηλιοφάνεια.</span></strong></p>
<p id="yui_3_16_0_1_1431927897504_25515"><span id="yui_3_16_0_1_1431927897504_25522"><strong id="yui_3_16_0_1_1431927897504_25521">Κι αυτό  γιατί,   μπορεί</strong></span><strong id="yui_3_16_0_1_1431927897504_25514">ο ήλιος  να είναι πηγή ζωής  </strong>αλλά σε βάθος χρόνου <strong id="yui_3_16_0_1_1431927897504_25520">προκαλεί  σοβαρές βλάβες στην όραση. </strong></p>
<p id="yui_3_16_0_1_1431927897504_25518"><span id="yui_3_16_0_1_1431927897504_25517">«<strong id="yui_3_16_0_1_1431927897504_25516">Η προστασία των ματιών μας από την υπεριώδη ακτινοβολία του ήλιου   </strong></span><strong id="yui_3_16_0_1_1431927897504_25519">καθ όλη τη διάρκεια του χρόνου αλλά ιδιαίτερα τους καλοκαιρινούς μήνες είναι απαραίτητη</strong>» τονίζει ο διαπρεπής  χειρουργός οφθαλμίατρος  <strong id="yui_3_16_0_1_1431927897504_25549">Δρ Γιάννης Μάλλιας.</strong></p>
<p id="yui_3_16_0_1_1431927897504_25529"><strong id="yui_3_16_0_1_1431927897504_25528"><img id="yui_3_16_0_1_1431927897504_25527" src="http://i2.cmail19.com/ei/d/0B/116/969/173635/csimport/_7_1.jpg" alt="" /></strong></p>
<p id="yui_3_16_0_1_1431927897504_25530">Σύμφωνα με τους οφθαλμίατρους η έκθεση, χωρίς προφυλάξεις, στην ηλιακή ακτινοβολία σε βάθος χρόνου προκαλεί μια σειρά από παθήσεις στα μάτια,  καθώς επίσης είναι υπεύθυνη  για τη γήρανση των ματιών μας.</p>
&nbsp;

<strong>        <span style="text-decoration: underline;">ΟΙ ΑΚΤΙΝΕΣ  ΠΟΥ ΚΆΝΟΥΝ ΖΗΜΙΑ</span></strong>
Οι ακτινοβολίες που προκαλούν βλάβες στα μάτια είναι:
<ul id="yui_3_16_0_1_1431927897504_25548">
	<li id="yui_3_16_0_1_1431927897504_25555"><strong>Οι υπεριώδεις ακτίνες</strong>, υπεύθυνες κυρίως για παθολογίες των εξωτερικών χιτώνων του ματιού και του κρυσταλοειδή φακού (π.χ. καταρράκτης)</li>
	<li id="yui_3_16_0_1_1431927897504_25547"><strong>Οι </strong><strong id="yui_3_16_0_1_1431927897504_25546">ακτίνες υψηλής ενέργειας στο ορατό φάσμα </strong> υπεύθυνες για παθολογίες του αμφιβληστροειδούς (εκφύλιση ωχράς κηλίδας).</li>
</ul>
<p id="yui_3_16_0_1_1431927897504_25532"><strong id="yui_3_16_0_1_1431927897504_25531">Οι πιο επικίνδυνες για τα μάτια μας είναι οι ακτίνες υψηλής ενέργειας στο ορατό φάσμα</strong>, αφού οι βλάβες που μπορούν να προκληθούν  <strong>είναι μη αναστρέψιμες</strong> .</p>
&nbsp;
<p id="yui_3_16_0_1_1431927897504_25557">«<strong id="yui_3_16_0_1_1431927897504_25556">Η ηλιακή ακτινοβολία ευθύνεται για μια σειρά από παθήσεις των ματιών οι οποίες εμφανίζονται μετά από χρόνια έκθεσης στον ήλιο» εξη</strong>γεί ο  <strong>Δρ Μάλλιας. </strong></p>
Οι βλάβες που προκαλούν σε βάθος χρόνου οι  βλαβερές ακτίνες του ήλιου  είναι:

&nbsp;
<ul id="yui_3_16_0_1_1431927897504_25535">
	<li id="yui_3_16_0_1_1431927897504_25534"><strong>E</strong><strong id="yui_3_16_0_1_1431927897504_25533">μφάνιση όγκων στα βλέφαρα, όπως επιθηλιώματα και μελανώματα τα οποία χρήζουν έγκαιρης χειρουργικής αφαίρεσης</strong></li>
	<li id="yui_3_16_0_1_1431927897504_25559"><strong id="yui_3_16_0_1_1431927897504_25558">Γήρανση του ευαίσθητου λεπτού δέρματός των βλεφάρων.</strong></li>
	<li id="yui_3_16_0_1_1431927897504_25560"><strong>Εμφάνιση γεροντικού καταρράκτη  </strong></li>
	<li><strong>Εκφύλιση της ωχράς κηλίδας  </strong></li>
	<li><strong>Εμφάνιση πτερυγίου, μια εκφύλιση του επιπεφυκότος κατά την οποία δημιουργείται ένας ινοαγγειακός  'ιστός' πάνω στον κερατοειδή χιτώνα</strong></li>
	<li><strong>Ακτινική κερατοεπιπεφυκίτιδα, ανάλογη με αυτή από οξυγονοκόλληση, κατά την οποία ο ασθενής έχει πόνο, έντονη φωτοφοβία και δυσκολία να ανοίξει τα μάτια του</strong></li>
	<li><strong>Μείωση της διαύγειας του κρυσταλοειδούς φακού του ματιού, προκαλώντας καταρράκτη</strong></li>
	<li><strong>Καρκίνωμα του επιπεφυκότος, </strong><strong>(πιο σπάνιο)το οποίο  φαίνεται να έχει ως παράγοντα κινδύνου τις υπεριώδεις ακτίνες</strong></li>
	<li><strong>Βλάβες στον αμφιβληστροειδή χιτώνα, το βυθό του ματιού</strong></li>
</ul>
<p id="yui_3_16_0_1_1431927897504_25561"></p>
<strong>               <span style="text-decoration: underline;">   ΠΡΟΣΤΑΣΙΑ - ΓΥΑΛΙΑ</span></strong>
<p id="yui_3_16_0_1_1431927897504_25536">Η χρήση γυαλιών ηλίου είναι το πρώτο μέτρο προστασίας . Οι φακοί τους πρέπει να απορροφούν τις βλαβερές ακτίνες του ήλιου ,χωρίς όμως να αλλοιώνουν την οπτική αντίληψη και τα χρώματα.</p>
Οι προϋποθέσεις  που πρέπει να  πληρούν τα γυαλιά είναι:
<ul id="yui_3_16_0_1_1431927897504_25539">
	<li id="yui_3_16_0_1_1431927897504_25545"><strong>Να αναγράφουν «100% UV Protection»,</strong>που σημαίνει  πως παρέχουν προστασία από τις UVA ακτίνες κατά τουλάχιστον 99% και από τις UVB κατά 95%.</li>
	<li id="yui_3_16_0_1_1431927897504_25538"><strong id="yui_3_16_0_1_1431927897504_25537">Ο φακός θα πρέπει να ανταποκρίνεται στις ανάγκες σας</strong>και στην χρήση των γυαλιών. Για παράδειγμα, οι <strong>«degraded» φακοί</strong>, αυτοί δηλαδή με την διαβαθμισμένη σκουρότητα είναι ιδανικοί αν οδηγείτε πολύ συχνά. Οι φακοί <strong id="yui_3_16_0_1_1431927897504_25562">με εξωτερική επίστρωση «καθρέπτη»</strong> αντανακλούν μεγάλο μέρος της ακτινοβολίας, αλλά μειώνουν πολύ την φωτεινότητα, ενώ είναι πιο ευάλωτοι και στις γρατζουνιές. Ζητήστε <strong id="yui_3_16_0_1_1431927897504_25574">πολωτικούς φακούς</strong> για περιορισμό του «θαμπώματος» από τον ήλιο τις απογευματινές ώρες, αν ασχολείστε π.χ. με σπορ της παραλίας, ενώ αν θέλετε να συνδυάσετε τα γυαλιά ηλίου με γυαλιά οράσεως, οι <strong>φωτοχρωμικοί φακοί </strong>είναι η πιο δημοφιλής λύση.</li>
	<li id="yui_3_16_0_1_1431927897504_25563"><strong>Το χρώμα των φακών</strong>. Το χρώμα δεν επηρεάζει τη προστασία από τις βλαβερές ακτινοβολίες, ωστόσο οι χρωματικές αποκλίσεις δημιουργούν διάφορους τύπους «αντίληψης» της φωτεινότητας και των αποχρώσεων που βλέπετε μέσω αυτών. Έτσι, επιλέξτε: - <strong>Γκρίζους φακούς</strong>για μειωμένη ένταση του φωτός, χωρίς μεγάλη διαστρέβλωση χρωμάτων και αντίθεσης. <strong>Καφέ φακούς</strong>για όραση με μεγαλύτερες αντιθέσεις, καθώς απορροφούν αρκετό «μπλε φως» και είναι κατάλληλοι για αυξημένη φωτεινότητα. - <strong>Κιτρινωπούς φακούς</strong>για να ξεχωρίζετε ευκολότερα λεπτομέρειες. Αυτοί οι φακοί ενισχύουν την αντίθεση, αλλά δεν είναι κατάλληλοι για οδήγηση με πολύ ήλιο.</li>
</ul>