Το Εθνικό Διαδημοτικό Δίκτυο Υγιών Πόλεων – Προαγωγής Υγείας (Ε.Δ.Δ.Υ.Π.Π.Υ.), www.eddyppy.gr , το πιστοποιημένο Εθνικό Δίκτυο του Παγκόσμιου Οργανισμού Υγείας (W.H.O. Healthy Cities Network) για τη χώρα μας, ανακοινώνει τη διοργάνωση του
11ου Ετήσιου Πανελληνίου Συνεδρίου του την Παρασκευή 19 και το Σάββατο 20 Ιουνίου 2015, στο Δήμο Αιγάλεω, με θέμα:

«Ανθρωπιστική Κρίση: Ο ρόλος των Δήμων στην αντιμετώπισή της.
(Δομές - Δράσεις – Προτάσεις &amp; Προοπτικές)».

Το Συνέδριο τελεί υπό την αιγίδα του Υπουργείου Υγείας, του Υπουργείου Εσωτερικών &amp; Διοικητικής Ανασυγκρότησης και του Υπουργείου Εργασίας, Κοινωνικής Ασφάλισης &amp; Κοινωνικής Αλληλεγγύης.

Το Συνέδριο απευθύνεται:
- Σε όλους τους Δημάρχους, Αντιδημάρχους και Δημοτικούς Συμβούλους, των Καλλικρατικών Δήμων Μελών του Ε.Δ.Δ.Υ.Π.Π.Υ.
- Σε όλα τα Στελέχη των Δήμων ανά την Ελλάδα που πλαισιώνουν τις κοινωνικές υπηρεσίες και τις υπηρεσίες πρόληψης και προαγωγής των Ο.Τ.Α.
- Σε Επιστήμονες Υγείας (Ιατρούς, Φαρμακοποιούς, Κοινωνικούς Λειτουργούς, Ψυχολόγους, Φυσικοθεραπευτές, Νοσηλευτές, Επισκέπτες Υγείας κ.α.).
- Σε όλους τους Δημότες.