<p>Στη δέσμευση των περιουσιακών στοιχείων 415 γιατρών του Εθνικού Συστήματος Υγείας με εμβάσματα σε τράπεζες του εξωτερικού άνω των 100.000 ευρώ, αναμένεται να προβεί ο οικονομικός εισαγγελέας.</p>
<p>Αναλυτικότερα, οι εισαγγελικές αρχές διαθέτουν λίστα 415 γιατρών του ΕΣΥ που απέστειλαν εμβάσματα στο εξωτερικό άνω των 100.000 ευρώ, όπως αυτή προέκυψε από διασταυρώσεις του Κέντρου Ελέγχου Φορολογούμενων Μεγάλου Πλούτου. </p>
<p>Η λίστα αφορά σε εμβάσματα προς ξένες τράπεζες μετά το 2009 τα οποία στις περισσότερες των περιπτώσεων δεν δικαιολογούνται από τις φορολογικές δηλώσεις των κατόχων τους.</p>
<p>Σημειώνεται ότι ήδη έχει ολοκληρωθεί ο έλεγχος για τους πρώτους 100 γιατρούς για τους οποίους και θα ενεργοποιηθούν τα μέτρα που προβλέπει η φορολογική νομοθεσία.</p>