<strong>Δωρεάν ιατρική και ψυχοκοινωνική βοήθεια</strong> σε <strong>άτομα που αντιμετωπίζουν προβλήματα εξάρτησης από το αλκοόλ</strong> και τις οικογένειές τους, παρέχει ο Δήμος Αθηναίων στο «Καλφοπούλειο» 1ο Δημοτικό Ιατρείο.

Συγκεκριμένα, <strong>κάθε Δευτέρα (16:00 – 18:00) στο «Καλφοπούλειο» 1ο Δημοτικό Ιατρείο</strong> (Σόλωνος 78 Αθήνα, τηλ. 210 3626587), επαγγελματίες Ψυχικής Υγείας, μέλη του Ελληνικού Συλλόγου Κλαμπ Οικογενειών με Προβλήματα από το Αλκοόλ, θα παρέχουν δωρεάν ιατρική και ψυχοκοινωνική υποστήριξη στους ενδιαφερόμενους.

Παράλληλα, ο Δήμος Αθηναίων θα υλοποιήσει δράσεις ευαισθητοποίησης και ενημέρωσης σε σχολεία, και χώρους εργασίας με στόχο τη μείωση της μέσης κατανάλωσης αλκοόλ στο γενικό πληθυσμό και κυρίως στους νέους, όπου και παρατηρείται έξαρση.