<p>Πολλές φορές οι επιστήμονες έχουν αναρωτηθεί σε ποια ηλικία είμαστε πιο ευχαριστημένοι από τη σεξουαλική μας ζωή, και έχουν πραγματοποιήσει σχετικές έρευνες για να το διαπιστώσουν. </p>
<p>Αν και τα… νιάτα συνδυάζονται με το πάθος και την ανεξάντλητη όρεξη, τα χρόνια φέρνουν μαζί τους βελτίωση των τεχνικών αλλά και βαθύτερη ψυχολογική κατανόηση της κατάστασης. </p>
<p>Χίλια άτομα ηλικίας 18 έως 65 ετών ερωτήθηκαν σε ποια ηλικία πιστεύουν ότι ήταν καλύτερη η σεξουαλική τους ζωή. Κατά μέσο όρο, οι γυναίκες απάντησαν στα 26 και οι άντρες στα 32.</p>
<p>«Όπως τα περισσότερα πράγματα στη ζωή, έτσι και το σεξ γίνεται καλύτερο όσο περισσότερο το κάνουμε και όσο περισσότερο εξασκούμαστε», δηλώνει η σεξολόγος και ειδικός σε θέματα σχέσεων Tracey Cox, συμπληρώνοντας πως «χρειάζεται χρόνος για να μάθει κάποιος να ελέγχει τον οργασμό και να κατανοήσει το πολύπλοκο αναπαραγωγικό σύστημα της γυναίκας».</p>
<p>Έτσι, αν και η «σεξουαλική ακμή» σε επίπεδο οργανισμού είναι πιο εύκολο να αξιολογηθεί, το τοπίο είναι ακόμα «θολό» σε ό,τι αφορά στην ηλικία που έχουμε τη μεγαλύτερη ικανοποίηση από τη σεξουαλική μας ζωή, η οποία είναι, όπως φαίνεται, καθαρά υποκειμενική.</p>



Πηγή : eReportaz