<p>Η επιστήμη κάνει για μία ακόμη φορά το θαύμα της, προκαλώντας, ωστόσο, ανάμεικτες αντιδράσεις, για ένα περιστατικό που μοιάζει απίστευτο. </p>
<p>Ο λόγος για την Άνεγκρετ Ράουνινγκ, μια 64χρονη γυναίκα η οποία ετοιμάζεται να γίνει για 14η φορά μητέρα, ενώ μάλιστα είναι έγκυος σε τετράδυμα! </p>
<p>Η Ράουνινγκ, καθηγήτρια αγγλικής και ρωσικής γλώσσας, έχει ακόμα 13 παιδιά από πέντε διαφορετικούς άντρες τα οποία είναι ηλικίας 10 έως 44 ετών. Πριν από περίπου ένα χρόνο, η μικρότερη κόρη της, Λέιλα, της ζήτησε ένα αδερφάκι που να είναι πιο κοντά στην ηλικία της, και η 64χρονη αποφάσισε να της κάνει το χατίρι!</p>
<p>Άμεσα ξεκίνησε τις προσπάθειες με τεχνητή γονιμοποίηση, χρησιμοποιώντας ξένα σπερματοζωάρια και ωάρια και λίγους μήνες μετά ο γιατρός της, της ανακοίνωσε ότι είναι έγκυος και μάλιστα σε τετράδυμα.</p>
<p>«Σίγουρα ήταν ένα σοκ για εμένα! Όταν μου το ανακοίνωσε ο γιατρός ήθελα λίγο χρόνο να σκεφτώ. Δε φοβάμαι ,απλά πρέπει να παραμείνω υγιής και σε καλή φυσική κατάσταση! Σε ό,τι αφορά στην οργάνωση, μετά από τόσα παιδιά ‘’το έχω’’!», δήλωσε η ίδια. </p>