O Ιατρικός Σύλλογος Αθηνών, στηρίζει την 24ωρη απεργία που έχουν προκηρύξει η ΓΣΕΕ και η ΑΔΕΔΥ, για την Πέμπτη 3 Δεκεμβρίου 2015 και καλεί τα μέλη του, να συμμετάσχουν στην απεργιακή κινητοποίηση , με κύρια αιτήματα την προάσπιση των ασφαλιστικών και συνταξιοδοτικών δικαιωμάτων καθώς και την στήριξη του συστήματος υγείας
Συμμετέχουμε στις απεργιακές κινητοποιήσεις διεκδικώντας μεταξύ άλλων :
.Όχι στη συγχώνευση του Ταμείου των Υγειονομικών με άλλα Ταμεία.
•Αύξηση της χρηματοδότησης για την υγεία, στο 6,5% του ΑΕΠ, όπως είναι ο μέσος όρος της Ευρωπαϊκής Ένωσης
•Συλλογικές συμβάσεις με τον ΕΟΠΥΥ, για όλους τους γιατρούς που το επιθυμούν, υπό την αιγίδα των Ιατρικών Συλλόγων.
•Διασφάλιση των ασφαλιστικών και συνταξιοδοτικών δικαιωμάτων των ιατρών.
•Στήριξη του Δημόσιου Συστήματος υγείας, με αύξηση της χρηματοδότησης και άμεσες προσλήψεις
•Μέτρα για την αντιμετώπιση της ανεργίας και στήριξη των νέων γιατρών, για την αποφυγή της μετανάστευσης στο εξωτερικό
•Στήριξη της Πρωτοβάθμιας Περίθαλψης και αύξηση της χρηματοδότησης του ΕΟΠΥΥ στο 1% του ΑΕΠ, με παράλληλη άμεση καταβολή των εισφορών που του αναλογούν από τα Ασφαλιστικά Ταμεία.