Στην ανάκληση όλων των παρτίδων του φαρμακευτικού σκευάσματος BLEU PATENTE V 2.5% 5amps x 2ml, προχωρά ο Εθνικός Οργανισμός Φαρμάκων (ΕΟΦ). Σύμφωνα με τον ΕΟΦ στην επισήμανσή του λανθασμένα αναγράφεται μεταξύ των άλλων οδών χορήγησης και η ενδοφλέβια, ενώ αυτό δεν ισχύει. Οι μόνες εγκεκριμένες οδοί χορήγησης για το προϊόν είναι η υποδόρια και η διαδερμική.

Όπως αναφέρεται, η παρούσα απόφαση εκδίδεται στο πλαίσιο της προστασίας της δημόσιας υγείας, με σκοπό να ενισχύσει την εθελοντική ανάκληση του ΙΦΕΤ ΑΕ, (κάτοχος άδειας κυκλοφορίας), το οποίο οφείλει να επικοινωνήσει άμεσα με τους πελάτες του, προκειμένου να αποσύρουν το σκεύασμα από την αγορά.