Διανύουμε τον πρώτο μήνα της καινούργιας χρονιάς και με τις 3 παρακάτω βασικές οδηγίες θετικής ενέργειας feng shui, θα αποφύγουμε τις ασθένειες και τα ατυχήματα.

Σύμφωνα με τα Ιπτάμενα Άστρα της φετινής χρονιάς, μια από τις πιο ισχυρές εφαρμογές της θετικής ενέργειας του Feng Shui, θα πρέπει να προσέξουμε και να διαμορφώσουμε κατάλληλα το κέντρο του χώρου μας, στη δουλειά ή και στο σπίτι μας.

Σε αυτό το κέντρο του χώρου, που ονομάζεται και κέντρο ευημερίας, βρίσκεται για το 2016 το ιπτάμενο άστρο 2 που επηρεάζει την υγεία μας και δυστυχώς έχει αρνητική επίδραση, ειδικά φέτος.

Για να εξομαλύνουμε και να αποδυναμώσουμε την ενέργεια αυτού του αρνητικού Ιπτάμενου Άστρου,θα ακολουθήσουμε τις παρακάτω τρεις απλές οδηγίες:

<strong><u>1/Προσθέτουμε το στοιχείο του νερού και το στοιχείο του μετάλλου</u></strong>

Επειδή στο κέντρο του χώρου μας φέτος υπάρχει έντονο το στοιχείο της Γης, χρειάζεται να το εξουδετερώσουμε προσθέτοντας μεταλλικά χρώματα, όπως ασημί, χρυσό, μπρούτζινο και χρώματα του νερού, όπως μπλε και μαύρο.

Παράλληλα χρησιμοποιούμε μεταλλικά/ασημένια διακοσμητικά σε παραλληλόγραμμο, τετράγωνο ή κυματοειδές σχήμα, ενώ είναι ιδανικό να τοποθετήσουμε ένα μεταλλικό ή γυάλινο μπώλ με 6 κινέζικα ή και απλά μπρούτζινα νομίσματα (δηλ. λεπτά του ευρώ).

Έτσι ενισχύουμε τα στοιχεία του νερού &amp; του μετάλλου στο κέντρο του χώρου μας.

<strong><u>2/ Αποφεύγουμε το στοιχείο της φωτιάς</u></strong>

Όταν αναφερόμαστε, σύμφωνα πάντα με το feng shui, στο στοιχείο της φωτιάς, περιλαμβάνουμε υλικά που έχουν να κάνουν με την φωτιά (όπως κεριά, τζάκι), χρώματα της φωτιάς (όπως κόκκινο, ροζ, μωβ) και ανάλογα σχήματα (με γωνίες, τοξοειδές ή τριγωνικό σχήμα).

Συνεπώς όλα τα παραπάνω θα πρέπει να αποφευχθούν στο κέντρο του χώρου μας και σε περίπτωση που έχουμε το τζάκι του σπιτιού μας στο κέντρο ευημερίας, να φροντίζουμε να το ανάβουμε όσο λιγότερο γίνεται, για να μην ενεργοποιούμε την ενέργεια του στοιχείου της φωτιάς.

<strong><u>3/ Απομακρύνουμε από το κέντρο του χώρου κάθε ήχο, κίνηση και δεν κάνουμε τρυπήματα στους τοίχους</u></strong>

Ένα συντριβάνι, ένας μελωδός ή η ύπαρξη στερεοφωνικού/τηλεόρασης διαταράσσουν την υπάρχουσα ροή ενέργειας Qi, με αποτέλεσμα αυτή να διαστρεβλώνεται και να μας επηρεάζει αρνητικά.

Το ίδιο αποτέλεσμα θα έχουμε, εάν κρεμάσουμε πίνακες ή άλλα διακοσμητικά τρυπώντας τους τοίχους που περιλαμβάνουν το κέντρο ευημερίας του σπιτιού ή του γραφείου μας.

Μετακινούμε, όσο αυτό είναι εφικτό, την οποιαδήποτε πηγή ήχου προς την νότια, νοτιοανατολική πλευρά του χώρου μας και μεταφέρουμε το συντριβάνι μας ή το ενυδρείο που μπορεί να έχουμε, στην βόρεια πλευρά του χώρου μας.

Τέλος αποφεύγουμε να τρυπήσουμε τους τοίχους που πρόσκεινται στο κέντρο του σπιτιού ή του γραφείου.

Με αυτές τις 3 απλές αλλά ουσιαστικές αλλαγές στον χώρο μας, ενεργοποιούμε την θετική ενέργεια του feng shui προς όφελος της υγείας μας.

&nbsp;

<strong><em>Ευθυμία Α. Μισιρλή</em></strong>

<strong><em>Μηχανολόγος-Μηχανικός,</em></strong>

<strong><em>Ειδικός σύμβουλος Ευνοϊκής Ψυχολογικής Χωροθεσίας Feng Shui</em></strong>

&nbsp;