H δουλειά μας, καλώς ή κακώς, απαιτεί σημαντικό χρόνο από την καθημερινότητά μας.

Είτε εργαζόμαστε σε δημόσια υπηρεσία, στον ιδιωτικό τομέα είτε έχουμε δική μας επιχείρηση, <strong>το περιβάλλον</strong>, κυρίως το ανθρώπινο, <strong>παίζει καθοριστικό ρόλο στην επαγγελματική μας πορεία και στην προσωπική μας διάθεση για εργασία.</strong>

Ο συνεργάτης, ο συνάδελφος, ο συνέταιρος, το αφεντικό ή ο προϊστάμενος επιδρούν ισχυρά, αρνητικά ή θετικά, στην προσωπική μας ενέργεια. Στο χέρι μας είναι, με 3 απλές βασικές κινήσεις, να οδηγήσουμε την όποια επαγγελματική μας σχέση σε επιτυχημένη πορεία.

<strong>1/ Τοποθετούμε το γραφείο μας ή αντίστοιχα επιλέγουμε τη θέση του καθίσματος μας στα ανατολικά ή τα νοτιοανατολικά.</strong>

<a href="http://www.healthreportaz.gr/wp-content/uploads/2016/02/images-5.jpg" rel="attachment wp-att-15460"><img class="size-full wp-image-15460 alignleft" src="http://www.healthreportaz.gr/wp-content/uploads/2016/02/images-5.jpg" alt="images (5)" width="275" height="183" /></a>Σε αυτές τις πλευρές του χώρου υπάρχει λιγότερο έντονη ροή της ενέργειας Qi που βοηθά σημαντικά στην επικοινωνία, την ανταλλαγή απόψεων, την κατανόηση και την αλληλοστήριξη.

Σε περίπτωση που η θέση που κατέχουμε επαγγελματικά είναι διευθυντική ή είμαστε ιδιοκτήτες επιχείρησης, η βορειοδυτική κατεύθυνση είναι ιδανική καθώς ισχυροποιεί τις αποφάσεις, ενισχύει τη διοικητική ικανότητα, τη δημιουργικότητα και την επικοινωνία με τους υφισταμένους.

<strong>2/ Ενεργοποιούμε τη δεξιά πλευρά του γραφείου μας.</strong>

Αυτή η δεξιά πλευρά του γραφείου, όπως καθόμαστε σε αυτό, είναι καθοριστική ανάλογα με τον προσανατολισμό της, για την υποστήριξη που δεχόμαστε από συνεργάτες και συναδέλφους.

<a href="http://www.healthreportaz.gr/wp-content/uploads/2016/02/liv_00724760_grafeio_zen_12x.jpg" rel="attachment wp-att-15462"><img class="size-medium wp-image-15462 alignright" src="http://www.healthreportaz.gr/wp-content/uploads/2016/02/liv_00724760_grafeio_zen_12x-275x300.jpg" alt="liv_00724760_grafeio_zen_1@2x" width="275" height="300" /></a>Για παράδειγμα, εάν καθόμαστε στο γραφείο μας και στα δεξιά μας έχουμε τον νότο, τότε ενισχύουμε αυτή την θέση με ένα φυτό ή ένα λουλούδι.

Εάν πάλι, δεξιά της θέσης του γραφείου μας είναι η βόρεια πλευρά του χώρου μας, τότε ιδανικά τοποθετούμε ένα μεταλλικό διακοσμητικό αντικείμενο.

Τέλος, εάν στη δεξιά πλευρά του γραφείου μας, όπως καθόμαστε σε αυτό, έχουμε τον δυτικό ή βορειοδυτικό τομέα του χώρου μας, τότε τοποθετούμε γυάλινα ή πέτρινα διακοσμητικά, σε στρογγυλό σχήμα ή ενεργειακούς κρυστάλλους, όπως ο λευκός χαλαζίας ή η κορνεόλη.

<strong>3/ Χρησιμοποιούμε στον εργασιακό μας χώρο, στο σπίτι ή στο γραφείο, το στοιχείο του νερού και το στοιχείο της γης.</strong>

Αυτά τα δύο στοιχεία προσδίδουν με τα χαρακτηριστικά τους, την σταθερότητα, την ασφάλεια, τη δημιουργία βάσης και την σύνδεση μεταξύ των ατόμων.

Επιλέγουμε κίτρινους, μπεζ, καφέ-σοκολατί, μαύρους και μπλε χρωματισμούς (σε ανάλογο φυσικά συνδυασμό) για το γραφείο μας και τα αντικείμενα που το διακοσμούν.  Επιπρόσθετα, τοποθετούμε διακοσμητικά από γυαλί σε σχήμα σφαίρας ή πυραμίδας που επιδρούν εξαιρετικά ευνοϊκά στις ανθρώπινες σχέσεις και την επικοινωνία.

<em><strong>Ευθυμία Α. Μισιρλή </strong></em>

<em><strong>Μηχανολόγος-Μηχανικός</strong></em>

<em><strong>Ειδικός σύμβουλος ευνοϊκής ψυχολογικής χωροθεσίας Feng Shui</strong></em>