<div class="newsabstract">Σύμφωνα με νέα έκθεση της Eurostat.</div>
<div class="newsbody">
<div class="field field-name-body field-type-text-with-summary field-label-hidden">
<div class="field-items">
<div class="field-item even">

«Σαρώνουν» οι παθήσεις του αναπνευστικού στην Ευρωπαϊκή Ένωση, με την Ελλάδα να βρίσκεται στην ...πεντάδα με τα υψηλότερα ποσοστά θνησιμότητας.

Σύμφωνα με νέα έκθεση της Eurostat, η οποία δόθηκε στην δημοσιότητα πριν από λίγες ημέρες, στην Ευρωπαϊκή Ένωση (ΕΕ), ασθένειες του αναπνευστικού συστήματος, συμπεριλαμβανομένου του καρκίνου του πνεύμονα, ευθύνονται για το θάνατο 671.900 άτομα, το 13% όλων των θανάτων, μέσα σε ένα χρόνο.

Πιο ..επιρρεπείς είναι οι άνδρες με 398.400 θανάτους σε σχέση με τις γυναίκες (273.600 θάνατοι). Μεταξύ των διαφόρων ασθενειών του αναπνευστικού συστήματος, στην 1η θέση βρίσκεται ο καρκίνος του πνεύμονα (ευθύνεται για το 40% των θανάτων) και ακολουθούν η βρογχίτιδα και άλλες χρόνιες ασθένειες του κατώτερου αναπνευστικού (24%) και η πνευμονία (19%).

Αρνητικά πρωτεία κατέχει το Ηνωμένο Βασίλειο, στο οποίο καταγράφηκε το υψηλότερο ποσοστό των θανάτων από ασθένειες του αναπνευστικού συστήματος, με ποσοστό 20,3%.

Ακολουθούν η Δανία (18,4%), η Ιρλανδία (18,2%), η Ολλανδία (17,8%), η Ισπανία (17,1%) και η Ελλάδα (15.5%). Σε αντίθεση, τα αναπνευστικά νοσήματα αντιπροσώπευαν λιγότερο από το 8% όλων των αιτιών θανάτου στη Λετονία (5,8%), στη Λιθουανία (6,4%), τη Βουλγαρία (7,0%) και την Εσθονία (7,4%).

Συνολικά, στην ΕΕ, οι θάνατοι που οφείλονται σε παθήσεις του αναπνευστικού αντιπροσωπεύουν το 13,4% των θανάτων.

Περισσότεροι από τους μισούς θανάτους από ασθένειες του αναπνευστικού συστήματος οφείλονται στον καρκίνο του πνεύμονα στην Εσθονία (60,4%), στη Λετονία (58,0%), στην Ουγγαρία (56,7%), την Κροατία (56,4%), στην Πολωνία (52,9%), Λιθουανία (52,0%) και τη Φινλανδία (51,7%).

Η πνευμονία ευθύνεται για ένα μεγάλο ποσοστό των θανάτων που οφείλονται σε ασθένειες του αναπνευστικού συστήματος στην Πορτογαλία (38,6%), στη Σλοβακία (31,5%) και τη Σλοβενία (29,3%), ενώ αντιπροσώπευε λιγότερο από το 10% των θανάτων από αναπνευστικές παθήσεις στην Ουγγαρία (5,0%), την Ελλάδα (5,3%), την Κροατία και τη Φινλανδία (και οι δύο 6,6%).

Ο κίνδυνος θανάτου από ασθένεια του αναπνευστικού συστήματος ήταν υψηλότερη για τους άνδρες σε σχέση με τις γυναίκες σε όλες τις χώρες της ΕΕ, με εξαίρεση τη Δανία.

Συγκεκριμένα, ο κίνδυνος αυτός ήταν τουλάχιστον διπλάσιος για τους άνδρες και για τις γυναίκες στη Λετονία, τη Λιθουανία (3,0 φορές), την Εσθονία (2,7 φορές), τη Βουλγαρία (2,3 φορές), τη Κροατία (2,2 φορές) και τη Ρουμανία (2,1 φορές).

</div>
</div>
</div>
</div>