Με την εποχική γρίπη προ των πυλών, ο αντιγριπικός εμβολιασμός θεωρείται η καλύτερη προστασία. Βρετανοί ερευνητές υποστηρίζουν ότι το εμβόλιο κατά της εποχικής γρίπης μπορεί επίσης να μειώσει τον κίνδυνο εκδήλωσης εγκεφαλικού επεισοδίου.

Eπειδή το εμβόλιο έχει εύρος προστασίας μόλις έξι μήνες, οι ερευνητές κατάφεραν να συγκρίνουν τον αριθμό των εγκεφαλικών επεισοδίων που συνέβησαν εντός 180 ημερών από τον εμβολιασμό με τον αριθμό των επεισοδίων μετά τις 180 ημέρες.

Διαπίστωσαν, λοιπόν, άμεση μείωση κατά 55% του κινδύνου εγκεφαλικού επεισοδίου, τρεις ημέρες μετά τον εμβολιασμό. Αν και ο κίνδυνος άρχισε και πάλι να αυξάνεται σταδιακά, τελικά παρέμεινε κατά 36% μειωμένος μεταξύ τέταρτης και έβδομης ημέρας μετά τον εμβολιασμό. Έκτοτε ήταν 30% χαμηλότερος μεταξύ όγδοης και 14ης ημέρας, 24% μικρότερος μεταξύ 15ης και 28ης ημέρας και 17% μικρότερος μεταξύ 29ης και 59ης ημέρας.

Επιπλέον, οι ασθενείς που είχαν εμβολιαστεί σχετικά νωρίς το φθινόπωρο, αποκόμιζαν τα περισσότερα οφέλη ως προς τη μείωση του κινδύνου εκδήλωσης εγκεφαλικού επεισοδίου.

Αν και τα αποτελέσματα της μελέτης είναι ενθαρρυντικά, οι ερευνητές υπογραμμίζουν ότι θα πρέπει να μελετηθεί και το εξατομικευμένο όφελος ανάλογα με το προφίλ κινδύνου εγκεφαλικού επεισοδίου έκαστου ασθενή.