Μήπως ξαναζούμε με κάποιο μεταφυσικό τρόπο; Αυτό που αποκαλούμε «συνείδηση» τι παθαίνει;

Ένας άνδρας ο οποίος πέθανε δύο φορές για περίπου δύο λεπτά κάθε φορά (και επανήλθε στη ζωή), από ατύχημα με μοτοσικλέτα και από υπερβολική δόση παυσίπονων, απάντησε σε ερωτήσεις σχετικά με την εμπειρία του, στο Reddit.

Για τη στιγμή που έβλεπε το θάνατο να έρχεται

«Η πρώτη φορά ήταν πριν το ατύχημα και το μόνο πράγμα που πέρασε από το μυαλό μου ήταν «oh fuck».

Τη δεύτερη φορά δεν είχα ιδέα.

Πονούσα πολύ και ξαφνικά δεν υπήρχε τίποτα, απλά δεν υπήρχε ζωή. Μετά ένιωσα να με ξυπνάνε και συνέχισα να πονάω».

<strong>H αίσθηση του θανάτου</strong>

«Ήταν απλά ένα μαύρο κενό. Δεν είχα σκέψεις, ούτε συνείδηση, τίποτα. Και τις δύο φορές απλά δεν ήμουν εκεί. Ήταν όλα μαύρα. Θα το περιέγραφα σα να πήρα έναν υπνάκο. Ένα σύντομο ύπνο χωρίς όνειρα, που ξυπνάς και αισθάνεσαι σαν να έχεις κοιμηθεί μεγάλο χρονικό διάστημα, όταν στην πραγματικότητα «λείπεις» μόλις 15 λεπτά.

«Ο μόνος λόγος που το ξέρω είναι γιατί οι γιατροί ήταν υποχρεωμένοι να μου πουν ότι πέθανα. Αν οι γιατροί δεν μου έλεγαν τίποτα θα σκεφτόμουν απλά ότι πήρα ένα υπνάκο χωρίς όνειρα».

«Σας απαντώ λοιπόν ναι και όχι. Βίωσα κάτι. Κι αυτό το κάτι ήταν τίποτα».