"Σε απάντηση των οχλήσεων και των διαμαρτυριών που πραγματοποίησε η Πρόεδρος της ΚΕΚΠΑ –ΔΙΕΚ κα Αναστασία Μορφογιάννη αναφορικά με τη μη΄ένταξη του Κέντρου Διημέρευσης –Ημερήσιας Φροντίδας Ατόμων με Αναπηρίες στην Πράξη Νομοθετικού Περιεχομένου που αφορά στη συνέχιση των δομών και μετά από παρεμβάσεις προς τον Υπουργό Εσωτερικών κο Κουρουμπλή, τη Υφυπουργό Εργασίας κα Φωτίου,  τους βουλευτές Μαγνησίας , ο Γενικός Γραμματέας Πρόνοιας του Υπουργείου Εργασίας κος Δημήτριος Καρέλλας επικοινωνήσε τηλεφωνικά με την κα Μορφογιάννη διαβεβαιώνοντάς την ότι το ζήτημα θα λυθεί με τροπολογία της Πράξης Νομοθετικού Περιεχομένου ώστε να ενταχθεί η δομή Κέντρο Διημέρευσης –Ημερήσιας Φροντίδας Ατόμων με Αναπηρίες σε πρόγραμμα χρηματοδότησης και να συνεχιστεί απρόσκοπτα η λειτουργία του.

Οι δραστηριότητες του Κέντρου Διημέρευσης και Ημερήσιας Φροντίδας ΑμεΑ της ΚΕΚΠΑ – ΔΙΕΚ επικεντρώνονται στις θεραπευτικές πράξεις, τη δημιουργική απασχόληση και τη συμβουλευτική με στόχο την αυτοεξυπηρέτηση, την εκπαίδευση και εκμάθηση δεξιοτήτων καθημερινής ζωής, την ανάπτυξη λόγου και επικοινωνίας, την ιατρική φροντίδα – επαναξιολόγηση και επανεκτίμηση αναγκών, την αποκατάσταση, βελτίωση και συντήρηση των κινητικών, τη δημιουργική απασχόληση και ψυχαγωγία, την ατομική συμβουλευτική από ψυχολόγο και κοινωνικό λειτουργό με στόχο την ενίσχυση της αυτοεκτίμησης, της πληροφόρησης, ενημέρωσης και ένταξης ή επανένταξη των ατόμων με αναπηρίες.

Με την προφορική διαβεβαιώση το Γενικού Γραμματέα Πρόνοιας κου Καρελά εκτιμούμε ότι η συνέχιση της χρηματοδότησης και η ανανέωη των συμβάσεων του προσωπικού θα πραγματοποιηθεί εγκαίρως και δεν θα υπάξει κίνδυνος κλεισίματος της δομής και απόλυσης του προσωπικού."