<strong>Η Ελληνική κοινωνία εμπιστεύεται, <u>σχεδόν καθολικά</u>, τα Ελληνικά φάρμακα. </strong>Αυτό προκύπτει από πανελλαδική έρευνα κοινής γνώμης που πραγματοποίησε η <strong>ALCO</strong>, σύμφωνα με την οποία:
<ul>
	<li><strong>8 στους 10 δηλώνουν αυθόρμητα ότι εμπιστεύονται τα Ελληνικά φάρμακα. Το ποσοστό είναι ακόμα μεγαλύτερο (84%) στις ηλικίες άνω των 45 ετών που, κατά τεκμήριο, είναι οι κύριοι καταναλωτές φαρμάκων. Σε μια εποχή έντονης αναξιοπιστίας, το γεγονός είναι εντυπωσιακό.</strong></li>
</ul>
Αυτό οδηγεί αυτόματα στο ερώτημα:
<ul>
	<li>Γιατί τότε το <strong>80 %</strong> των φαρμάκων που καταναλώνουν οι ασθενείς είναι εισαγόμενα;</li>
</ul>
Η έρευνα της ALCO αποδεικνύει πως:
<ul>
	<li>Από όσους έχουν γνώμη για το θέμα, η μεγάλη πλειοψηφία (<strong>6 στους 10</strong>) θεωρεί ότι για τον έλεγχο της φαρμακευτικής αγοράς από τις εισαγωγές ευθύνονται:</li>
	<li><strong>οι πιέσεις των πολυεθνικών εταιριών στις κυβερνήσεις </strong></li>
	<li><strong>η λανθασμένη πολιτική των κυβερνήσεων</strong></li>
</ul>
Αρκετοί είναι επίσης εκείνοι που επιρρίπτουν την ευθύνη στους γιατρούς. Συγκεκριμένα:
<ul>
	<li>Το <strong>43%</strong> πιστεύει πως ο έλεγχος της αγοράς από τις εισαγωγές οφείλεται «στις πιέσεις των πολυεθνικών»</li>
	<li>Το <strong>24%</strong> θεωρεί πως γι αυτό ευθύνεται «η προώθηση ξένων φαρμάκων από τους γιατρούς»</li>
	<li>Το <strong>18%</strong> ενοχοποιεί τη «λανθασμένη πολιτική των κυβερνήσεων»</li>
	<li>Το <strong>10%</strong> το αποδίδει στη «λανθασμένη ενημέρωση»</li>
	<li>Το <strong>3%</strong> στην «προώθηση από τους φαρμακοποιούς»</li>
</ul>
Σε ό,τι αφορά στην αξιολόγηση των <strong>πρόσφατων μέτρων</strong> της κυβέρνησης για τη φαρμακευτική πολιτική, σε όσους έχουν άποψη, η συντριπτική πλειοψηφία (το <strong>73%</strong>) θεωρεί πως αυτά πλήττουν την Ελληνική Φαρμακοβιομηχανία και ζητά <strong>να αποσυρθούν</strong>. Αντίθετα, το <strong>27%</strong> τα θεωρεί σωστά και ζητά να παραμείνουν. Είναι χαρακτηριστικό πως το <strong>50%</strong> όσων δηλώνουν ψηφοφόροι του ΣΥΡΙΖΑ και έχουν άποψη για το θέμα θεωρούν πως τα πρόσφατα μέτρα πρέπει να αποσυρθούν. <em>[Η σχετική ερώτηση ήταν: «πιστεύετε ότι τα πρόσφατα μέτρα της κυβέρνησης για την Ελληνική φαρμακοβιομηχανία είναι σωστά και πρέπει να παραμείνουν ή πλήττουν την Ελληνική παραγωγή και πρέπει να αποσυρθούν;». Στο θέμα αυτό ο ένας στους δύο δηλώνουν πως δεν έχουν άποψη].</em>

<strong><u>Οι ασθενείς δεν γνωρίζουν πόσο φτηνά είναι τα Ελληνικά φάρμακα</u></strong>

Σύμφωνα με την ίδια επιστημονική έρευνα της Κοινής Γνώμης, η Ελληνική κοινωνία <strong><u>δεν γνωρίζει </u></strong>ότι τα Ελληνικά φάρμακα είναι<strong> <u>65%  φθηνότερα</u> </strong>των εισαγομένων πρωτότυπων<strong>. Μόνο ο 1 στους 100 </strong>από όσους  ρωτήθηκαν γνώριζε τη μεγάλη αυτή διαφορά τιμής.  Πολλοί (<strong>3 στους 10</strong>) πιστεύουν μάλιστα λανθασμένα ότι τα Ελληνικά φάρμακα είναι ακριβότερα των εισαγομένων πρωτότυπων. Αντίστοιχα, μεγάλος αριθμός (<strong>3 στους 10</strong>) δηλώνει ότι δεν γνωρίζει ποια είναι η σχέση τιμής των Ελληνικών με τα εισαγόμενα φάρμακα.

Συγκεκριμένα, στην ερώτηση «γενικά ποια πιστεύετε ότι είναι η σχέση τιμής των Ελληνικών φαρμάκων με τα εισαγόμενα;» οι απαντήσεις έχουν ως εξής:
<ul>
	<li><strong>65%</strong> φθηνότερα: <strong>1%</strong></li>
	<li><strong>31-64% </strong>φθηνότερα : <strong>8%</strong></li>
	<li><strong>Έως 30% </strong>φθηνότερα: <strong>32%</strong></li>
	<li><strong>Έως 30%</strong> ακριβότερα : <strong>17%</strong></li>
	<li><strong>31-64%</strong> ακριβότερα: <strong>9%</strong></li>
	<li><strong>65% </strong>ακριβότερα <strong>: 2%</strong></li>
	<li>ΔΕΝ ΓΝΩΡΙΖΩ <strong>: 32%</strong></li>
</ul>
Τελικά,  όσοι γνωρίζουν σε γενικές γραμμές, αλλά όχι  ακριβώς, ότι τα Ελληνικά φάρμακα είναι φθηνότερα των εισαγομένων είναι μειοψηφία: <strong>4 στους 10</strong>. Οι 6 στους 10 είτε λανθασμένα πιστεύουν ότι είναι ακριβότερα (το <strong>28%),</strong> είτε δεν γνωρίζουν (το <strong>32%) </strong>αν τα Ελληνικά φάρμακα είναι φθηνότερα (πολύ περισσότερο, δεν γνωρίζουν πόσο φθηνότερα είναι).

&nbsp;

<em>(<strong>Ταυτότητα έρευνας</strong>: Η σφυγμομέτρηση διεξήχθη από την </em><strong><em>ALCO</em></strong><em> μεταξύ 25 και 29 Ιανουαρίου 2016, σύμφωνα με τους κώδικες δεοντολογίας της </em><em>ESOMAR</em><em> και της ΣΕΔΕΑ. Πραγματοποιήθηκε σε 1.000 άτομα ηλικίας 18+ ετών με τηλεφωνικές συνεντεύξεις και η δειγματοληψία της ήταν τυχαία και στρωματοποιημένη. Το στατιστικό σφάλμα είναι +/- 3,1%)</em>