Το καμπανάκι κινδύνου κρούει ο σύλλογος των νοσηλευτών στις Μονάδες Εντατικής Θεραπείας καθώς έχουν σοβαρά υποστελεχωθεί με αποτέλεσμα ν α χάνονται καθημερινά ανθρώπινες ζωές.

Οι συμβάσεις εκπνέουν όσων διατέθηκαν μέσω του ΚΕΕΛΠΝΟ και αυτό φέρνει πίσω όλες τις παρεχόμενες υπηρεσίες.

Οι νοσηλευτές έστειλαν επιστολή στο ύπουργείο υγείας όπου τονίζουν τα εξής.

Δια της παρούσης, κρούουμε τον κώδωνα του κινδύνου για το επικείμενο κλείσιμο πολλών κλινών ΜΕΘ, μιας και από την 1η του Οκτώβρη έχει αρχίσει η εκπνοή των συμβάσεων των Νοσηλευτών που διατέθηκαν μέσω του ΚΕΕΛΠΝΟ στις εν λόγω μονάδες. Ήδη 20 νοσηλευτές έχουν περάσει την πόρτα της εξόδου, σύμφωνα με σημερινή πληροφόρηση από το γραφείο προσωπικού του ΚΕΕΛΠΝΟ, και μέσα στο αμέσως επόμενο διάστημα θα αποχωρήσουν και οι υπόλοιποι 150.
Η Ένωση Νοσηλευτών Ελλάδας, έχει από καιρό προειδοποιήσει όλους τους αρμόδιους για τις καταστροφικές συνέπειες που θα έχει για τη δημόσια υγεία η λήξη των συμβάσεων των εν θέματι νοσηλευτών, μιας και δεκάδες κλίνες μοιραία θα κλείσουν, μεγαλώνοντας τον ήδη μεγάλο αριθμό των ανενεργών κρεβατιών των μονάδων εντατικής θεραπείας.