Δύο έντυπα του Κέντρου Ελέγχου και Πρόληψης Νοσημάτων (ΚΕΕΛΠΝΟ), με χρήσιμα προληπτικά μέτρα για την προστασία του πληθυσμού από τη γρίπη αλλά και τον ιό Ζίκα, θα διανεμηθούν με μέριμνα της Περιφερειακής Ενότητας Πειραιά.

Το ένα από τα έντυπα περιέχει γενικές χρήσιμες πληροφορίες για την προστασία από τη γρίπη, συνιστώντας μεταξύ άλλων, την πραγματοποίηση του αντιγριπικού εμβολίου.

Το δεύτερο έχει πληροφορίες, σε διάφορες γλώσσες, για την προστασία του μεταδιδόμενου από κουνούπια ιού Ζίκα.

Τα έντυπα παραλήφθηκαν από το ΚΕΕΛΠΝΟ και θα σταλούν στους δήμους της ΠΕ Πειραιά και σε υπηρεσίες με μεγάλη προσέλευση κοινού, ώστε να διανεμηθούν και να φτάσουν σε όσο γίνεται περισσότερους πολίτες.
