Αν και είναι γνωστό ότι ένα πλούσιο σε λιπαρά γεύμα μπορεί να αποδειχθεί επικίνδυνο για την καλή λειτουργία της καρδιάς μας, ωστόσο οι ειδικοί μας εξηγούν ότι ανάλογα με την ώρα που θα επιλέξουμε να το απολαύσουμε, μπορούμε να ελαχιστοποιήσουμε την αρνητική επίδρασή του. 

Αναλυτικότερα και σύμφωνα με μια νέα μελέτη που εκπονήθηκε από ερευνητές στο Πανεπιστήμιο Τέξας A&M, η κατανάλωση ενός ανθυγιεινού γεύματος αρκετά νωρίς μέσα στην ημέρα, δηλαδή πριν το μεσημέρι, εξασφαλίζει χαμηλότερα επίπεδα φλεγμονής στα κύτταρα.

Σημειώνεται ότι οι τροφές με πολλά λιπαρά –κυρίως τα βλαβερά κορεσμένα λιπαρά– συνδέονται με τη χρόνια φλεγμονή εντός των κυττάρων., η οποία με τη σειρά της εμπλέκεται σε δεκάδες προβλήματα υγείας, από το διαβήτη έως την κατάθλιψη.

Ως εκ τούτου, αν είναι να… την κάνετε την αμαρτία, όσο το νωρίτερο, τόσο το καλύτερο! 
