Χωρίς τα απολύτως απαραίτητα λειτουργεί εδώ και αρκετό καιρό το Νοσοκομείο Κέρκυρας καθώς ακόμα και οι γάζες φαντάζουν... πολυτέλεια για το προσωπικό και τους νοσηλευόμενους του Νοσοκομείου. 

Εργαζόμενοι αλλά και άνθρωποι που είχαν την ατυχία να νοσηλευτούν στο συγκεκριμένο Νοσοκομείο καταγγέλλουν ότι τα αναλώσιμα έχουν εξαντληθεί και το κόστος για αυτά το αναλαμβάνει ο νοσηλευόμενος. Αν χρειαστεί δηλαδή κάποιος ένα φάρμακο ή γάζες , θα πρέπει να πάει κάποιος συγγενής του σε ένα φαρμακείο και να τα αγοράσει.

Το ίδιο πρόβλημα υπάρχει και με τα σεντόνια! Το νοσοκομείο δεν έχει την δυνατότητα να πλύνει τα σεντόνια που διαθέτει με τους υπεύθυνους να επικαλούνται πρόβλημα με το καθαριστήριο. Αποτέλεσμα, να φέρνουν οι ασθενείς σεντόνια από το σπίτι τους με τους γιατρούς να τονίζουν ότι κάτι τέτοιο δημιουργεί σοβαρό θέμα υγιεινής αφού τα σεντόνια που έρχονται από το σπίτι του καθενός μπορεί να αποτελέσουν φορέα μικροβίων.